«Ўзбекистонда бутун умрга етадиган пулни йиғишим мумкин эди». Афсонавий Зико «Бунёдкор»даги фаолиятини эслади\nСпорт 19:49 / 18.04.2020 14888\n– 10 йил олдин ЦСКАни бошқарган эдингиз. Ҳаммаси қандай бошлангани ёдингиздами?\n– Ўзбекистонда фаолият олиб борган даврда қишки таътилга чиққанимда Бразилияга боргандим. Ўшанда Москва клубида жисмоний тайёргарлик бўйича мураббий сифатида ишлаётган танишим Паулу Пайшау қўнғироқ қилиб, ЦСКА клуби президенти мен билан гаплашмоқчи эканлигини айтганди.\n– Дарҳол келишганмидингиз?\n– Тезда. Менга ЦСКАни бошқаришни таклиф қилишди ва дарров қабул қилдим. ЦСКА таниқли жамоа бўлгани учун таклиф борасида иккиланганим ҳам йўқ. Фақат бир жиҳат - «Бунёдкор»дан кетиш қийин бўлганди. Жуда қийин. Ўзбекистонда футбол инфраструктураси яхши бўлмаса-да, у ерда футбол ривожи учун жуда катта ҳажмдаги ишлар қилинаётганди. Бироқ менга Чемпионлар лигаси ва Европа лигаси даражасида ишлаш имконияти бўлганлиги учун у ердан кетгандим. Мен учун пул эмас, иш савияси муҳим эди.\n– ЦСКАда камроқ ишлаб топармидингиз?\n– Худди шундай. Мен Ўзбекистонда қолиб, бутун умримга етадиган маблағни йиғишим мумкин эди. Бироқ менга футбол даражаси муҳимроқ бўлди. Шунга қарамай, Ўзбекистондаги тўрт ой давомида биз мамлакат чемпионлиги ва кубогини ютиб, Осиё Чемпионлар лигасида Австралия клубига қарши ўйинда ҳакам туфайли финалга чиқа олмагандик, - дея эслайди бразилиялик машҳур собиқ мураббий.\n11:00 / 22.05.2020 52637


Мирзиёевга 100% овоз берган деновликлар дардини ким эшитади? – mulkdor.com\nМирзиёевга 100% овоз берган деновликлар дардини ким эшитади?\nApril 8 2017, 06:04 Сиёсат\n”Мен сизларга Сурхондарё вилояти Денов шаҳридан ёзмоқдаман. Бизда жуда кўп муаммо йиғилиб қолган. Шу масалада сизларга шикоят қилмоқчиман.\nЙўлларимизга 30 йилдан ошган, ҳатто 100 метр текис йўл қолмаган. Бироқ, ҳар куни ёқилғига қўшиб йўл солиғини минглаб маротаба тўлаймиз. Оддий одам ҳам биладики ҳар литр ёқилғига йўл солиғи солинган. Ёқилғидан тушган йўл солиғига йўлларга асфальт эмас, балки мармар ётқизса бўлади.\nЯқинда бир қизиқ воқеа бўлди. “Президент келар экан” деб, бозор атрофидаги йўлларни 10-12 соатда асфальт қилишди. Лекин хурсандчилик узоққа бормади.\n8-10 кун ўтгач ҳалиги асфальт ўзидан ўзи йўқ бўлиб, ундан баттар йўллар бузилиб, айрим жойлари эски асфальтга ёпишиб, баланд паст бўлиб, одамнинг хўрлиги келиб кетади. Бу қандай замон бўлди? Нега бизнинг шаҳарчамиз гумбаз остида? Нега бизларни ҳеч ким эшитмайди? Шаҳардан кўп инсон порталга ёзди, лекин ҳеч нима ўзгармади. Агар билсангиз, сайловда бизнинг Денов аҳолиси 100% фоиз президентга овоз берган.\nКўп нарсалар ҳукуматдан яширилади. Негаки, Деновда катта бозорлар кўплиги туфайли бутун Сурхондарё вилоятидан Деновга оптовый юк олиш учун келишади. Денов тадбиркорлари Хитойдан ва Туркиядан кечаю-кундуз бозорларимизга фураларда ва вагонларда кўп юк олиб киради. Солиқда, кадастирда, милицияда, горгазда, шифохонада ишлайдиган танишларим бор. Бу дўстларим гапирган гапларини эшитиб, ҳайрон қоламан. Ҳаммаси пора ва соққа қилгач, юқоридаги катталарига узатиб турмаса, ишлашга беришмас экан.\nБир нарсага кўп маротаба гувоҳ бўлганман. Бизда катта деҳқон бозорида жуда катта дўконлар кўп. Биламанки ҳар ойда жуда катта бозор қилиб, 2та қўй, тандиргўшт қилиб, 10-12 минг доллар йиғишиб, Тошкентга таксилар орқали почта қилишади. Сабаби, 10 йилдан бери бизда деҳқон бозори қурилади. Жой берилган бозор қуриш учун, лекин ҳар гал қурилиш тўхтатилади. Негаки, бизнинг деҳқон бозор шахсий тадбиркорларники. Ҳар ой пул йиғилади бозор бузилмаслиги учун, бу пуллар ўзаро Сурхондарёда бўлинади”.\nУсмонов самолёти мирзиёев учун ижарага олингани ...\n"Ўзбекистон ҳаво йўллари" ширкати россиялик миллиардер Алишер Усмоновнинг Airbus 340 M-IABU самолёти Ўзбекистон президентининг расмий самолёти сифатида узоқ масофага ...\nМинтақаOctober 16 2017, 04:10\nҚирғизистонда 14 ёшдаги кикбоксчи рингда тўсатдан ...\nҚирғизистоннинг Тўқмоқ шаҳрида 17-19 август кунлари кикбоксинг бўйича халқаро мусобақа ўтказилаётганда Қирғизистоннинг Ўш вилоятидан келган 14 ёшдаги спортчи вафот этди. Бу ...\nМинтақаAugust 27 2018, 05:08


ҚАШҚАДАРЁ – “Аввал ишлаган мактабимдан бир неча йиллик маош ва мукофот пулимни ололмаяпман”\nЧИРОҚЧИ. “Мен – Ҳамроқул Холиқулов, Қашқадарё вилояти Чироқчи тумани Юқори Қорақия қишлоғидан ёзмоқдаман. Айни пайтда тумандаги 73-мактабда ўқитувчи бўлиб ишламоқдаман. 2018 йил 1 сентябрга қадар эса 72-мактабда фаолият юритганман.\n72-мактабда ишлаган даврим, яъни 2015 йил сентябрь ойидан 2018 йил сентябрга қадар вақт оралиғидаги ойлик маошимни, қолаверса, директор фондидан ажратилган мукофот ва моддий ёрдам пулларини тўлиқ ололмадим.\nКўп жойларга мурожаат қилдим. “Сизнинг ойлик маошингиздан ва сизга тегишли булган маблағдан 7 миллион сўмга яқин пул ноқонуний ўзлаштирилган” деб мазмунда жавоб хат келяпти. Аммо пулни ундиришга келганда ёрдам йўқ.\nМактаб маъмурияти туман молия бўлими ходимлари билан таниш-билишчилик қиляпти деган гумондаман. Прокуратура ҳам негадир менинг розилигимсиз ва иштирокимсиз ишни ёпиб, “пул ундириб берилди” дея ёлғон маълумот бермоқда.\nҚўлимда ҳақлигимни исботловчи далилларим бор. Қонуний ҳақимни ундиришда амалий ёрдам кутиб қоламан”.


Эркин Аъзам: “Гап – нимани танлаб, нимадан воз кечишда!” (2011) — www.ziyouz.uz\nБош саҳифа СуҳбатларЭркин Аъзам: “Гап – нимани танлаб, нимадан воз кечишда!” (2011)\nИжод кишиси билан қилинадиган ҳар бир мулоқот, аcлида, унинг битиклари шарҳи, таҳлилидир. Негаки, ижод аҳли ўзини мутолаа қилишга кўпроқ қобилдирки, шу боиc, ёзувчи билан суҳбат бевосита кўнгил ҳақида бўлмоғи табиий. Кўнгилда эса гап кўп. Таниқли адиб Эркин АЪЗАМ билан қуйидаги суҳбатимиз ҳам болалик, умр манзиллари, ижод ва ижодкорлик матлаби хусусида.\nЭркин АЪЗАМ: — …61 ёшга кирдим. Кўнглимни энди 61 йиллик юк босиб турибди, эҳтирослар ҳам анчагина босилиб қолгандай, назаримда. Бир вақтлар Бойсунга довон ошиб борар эдик. У Сакиртма деб аталарди. Довондан туғилган юртим манзараси кўриниши билан юрагим уриб тўлиқиб кетар эдим. Буни қарангки, вақт ўтиши билан энди Бойсунга борганимда аҳвол бошқача. Ҳозир йўллар ҳам текис, юрак ҳам дукилламай қўйган. Менимча, бу – туйғуларнинг дағаллашувидан бўлса керак.\nУмримнинг асосий қисми Тошкентда ўтяпти. Аммо чет элларга борсам Тошкент хаёлимга келмайди, Бойсунимни соғинаман. Бўлмаса болаларим, оилам шу шаҳарда-ку! Бойсунга йилда бир-икки марта қариндошларимни, кекса онамни кўргани бораман, холос.\nТўғрисини айтадиган бўлсам: ҳозир менинг ул Бойсуним қолмаган. Биларсиз, шу кунларда кўпроқ кинога сценарийлар ёзяпман. Режиссёрлар мен тасвирлаган жойларни, одамларни ҳозирги Бойсундан тополмай овора. Кўп нарса ўзгариб кетган. Она тупроғимнинг менинг юрагимдаги, хотираларимдаги файзу таровати бошқача эди-да!.. Шоир дўстим айтганидай, “Қаерларга кетдинг, Бойсунжон!” дея “оҳ” чекиб юрибман…\nТошкентга ўн етти ёшда келганман. Одамнинг болаликдан қолган таассуротлари унинг кейинги умридаги таассуротлардан залворлироқ бўлар экан. Ана шу салмоқ ижодкорга кўп нарса бериши мумкин.\nҲар йили туғилган кунимда Бойсундан дўстларим келади. Улар билан болаликдаги хотиралардан гурунг қиламиз. Таниган-билган ҳамқишлоқларимизнинг феъл-атворию гоҳо кўз илғамас қилиқларигача аниқ-тиниқ эслай бошласам, жўраларим ҳайратда қолади. Бу нарса хотиранинг зўрлигидан эмас, балки ўша – тошга ўйилган болалик таассуротлари билан боғлиқ жараён.\nБолалигимда содир бўлган бир воқеани гапириб берай. Олти ёшларда эдим чамаси. Бобомнинг ўттиз сотихча келадиган катта ҳовлисида турардик. Ҳовли колхознинг боғига туташиб кетган. Ҳатто ўшанда кийган кийимим ҳам эсимда: отамнинг “пўрим” костюм-шимидан онам бўйимга мослаб тикиб берган эди. У замонларда ёш болаларга мос бунақа костюм-шимни магазинлардан топиш амримаҳол эди-да.\nХуллас, костюм-шим кийиб, ясанволиб аммаларим билан колхознинг боғига тушганмиз. Олчазору ўрикзорлар оралаб кетаётганимизда адашиб, ёлғиз қолганман. “Энди бутунлай шу ерда қолиб кетдим”, деган ваҳимада шунақа қўрққанманки, ўтириб олиб роса йиғлаганман. Кейинчалик ўша боғ билан уйимизнинг ўртасидаги масофани чамалаб кўрсам бор-йўғи икки юз қадам келар экан. Лекин дарахтзор жуда қуюқ бўлган-да. Шу ҳодиса хотирамга маҳкам муҳрланиб қолган. Гарчи бу гапга 55 йил бўлаётган бўлса-да, ҳозир ҳам баъзан ўшандай ҳолатга тушаман. Мени ҳеч ким тушунмаган кезлар кўпинча шундай бўлади. Сизни ҳеч ким тушунмаса, йўқолгандай гап-да, тўғрими? Гоҳо ўйлайман: йўқолиш ҳодисаси менинг қисматимга уйқаш бир ҳол экан-да…\nМухтаcар ТОЖИМАМАТОВА: – Ҳар бир боланинг ичида даҳо яшайди, деган ҳикмат бор. Агар шу бола бўлажак ёзувчи бўлса, энди бу болалик янада рангин, хаёл ва тасаввурларга бой бўлмоғи лозим, шундай эмасми?\n– Китобхон болалик чиндан-да сеҳрли, саволлари мўл. Гоҳо Алпомишга айлансанг, гоҳ Авазхонга жўра тушасан. Болаликда ўқиган достонларим эсимда: “Гўрўғли”, “Кунтуғмиш”,”Алпомиш”лар… Пушкиннинг “Капитан қизи” асарини яхши кўрардим. Тушунсам-тушунмасам “Хамса”ни ўқирдим. Гарчи янги бўлмаса-да, меҳмонхонамизни “янги уй”, деб атардик. Ўша ерда отамнинг тузуккина кутубхоналари бор эди. Болаликда кўрган-билган воқеаларимдан ҳам кўра ўша ўқиган китобларимдан кўпроқ таъсирланганман.\nШу ўринда бир гапни таъкидлаб ўтсам – ёзадиган одамга барибир Тошкент яхши, Тошкент қулай. Шуни англабми, бу азим шаҳарда қолиб кетдим. Шоирона айтганда, шу ерда “нашъу намо топдим”.\nБолалигимда ниҳоятда таъсирчан, тажанг бола эдим, унча-мунча гапга жизиллаб кетаверардим. Ҳозир айтса кулгили туюлар, биз ўқитувчиларимизга “ўртоқ муаллим”, деб мурожаат қилардик. “Домла” ёки “устоз” деган гаплар йўқ эди. Иккинчи курсда ўқиётганимда ўша мактаб даврларини эслаб “Кечирасиз, ўртоқ муаллим!” деган қисса ёзганман. Ижарада бирга турган акамиз Неъмат Қурбон у ер-бу ерга олиб борса, “Совет педагогикасига тўғри келмайди бу”, деб қайтиб берилган.\nЯқинда лотин алифбосида тўпламим нашр этилди. “Шу нарсани ҳам қўшсак қандай бўлар экан”, деб Набижон Боқийга маслаҳат солган эдим, “Қайтага ўша вақтларда яхши ёзган экансиз”, дея тўпламга киритиб юборди.\n– “Тафаккур” журналида эълон қилинаётган мақолаларнинг савияси, умуман, сизнинг муҳаррирлик масъулиятини чуқур англаб, бу вазифани сидқидилдан адо этаётганингизга, тўғриси, бир журналхон сифатида ҳавасимиз келади. Менга, айниқса, “ҳозирийлар” ҳақидаги мулоҳазаларингиз маъқул бўлган.\n– “Ҳозирийлар” ҳақидагиси денг… Бу менинг воқеликка талабчанроқ муносабатимдан туғилган бўлса керак. Ахир, умр бўйи яхши-ёмон мақолаларни саралаб иш кўрдим. Дўст орттирган бўлсам ҳам – шунинг устидан, нодўст орттирган бўлсам ҳам. Масалан, сиз олиб келган мақолани мақтасам, “Эркин Аъзам деганлари яхши одам экан”, дейсиз, бордию қўлёзмангизни қайтарсам – душман тайёр-да! Бу табиий ҳол.\nБугун энди таҳририятга келган қўлёзма эгаларига иложи борича яхши гап билан жавоб қайтаришга ҳаракат қиламан. Агар қўлёзмаси ёқмаса, “Яхши-ю, бир оз қиёмига етмабди-да”, дейман. Аслида эса, “Сиз бу турган-битгани азоб, машаққатли ҳунарни қўйинг, оғайни, яхшиси, бирон бир мансабнинг пайидан бўлганингиз тузук”, деб дангал айтиш керак.\n– Биз кўп дуч келадиганимиз “Ижод бу – қисматдир” каби мулоҳазаларга сизнинг муносабатингиз?..\n– Ўтган йили тобим қочиб касалхонага тушган эдим, бир ҳамшира опамиз “Эркин ака, ёзувчи экансиз, мен ҳақимда бирор нарса ёзсангиз-чи”, деб қолди. “Қани, кўнглингизда нима дардингиз бор?” деб сўрадим ажабланиб. “Оилам рисоладагидай, қайнона-қайнотам ҳам, эрим ҳам яхши. Болаларимнинг ҳаммаси эсли-ҳушли. Тақдирдан ҳеч бир шикоятим йўқ”, деб жавоб берди у. “Унда шукрона айтиб яшайвермайсизми, ахир! Армону азоблардан, дарддан холи ҳеч бир тақдирда ёзувчи учун қизиқ нарса йўқ. Дардсиз эса ҳеч нарса ёзиб бўлмайди”, дедим унга.\nДарҳақиқат, дард – ижодкорнинг юрагини ишга соладиган буюк куч, десак адашмаймиз. Унинг ўз қонуниятлари бор. Шу дарднинг ёғдуси ижод кишисини ўзига жодудай тортаверади.\nАммо, тўғриси, “ижод” сўзи менга китобий, эришроқ туюлади. Шу ёшга кириб ҳали бирор жойда “менинг ижодим, менинг асарим” деб лафз қилмаганман. Яқинда телевизорда бир ёш актриса билан суҳбат бўлди. “Менинг ижодим”, дея гап бошлаган эди, энсам қотиб кетди. Ижод, ижодкор деган сўзларга масъулият билан қараш керак-да… Раҳматли устозимиз Асқад Мухтор “Ёзувчиман десангиз – яхши одамман дегандай. Адибман деб қўя қоламан”, дердилар. Айтгандай, иғвогар кишини ҳам баъзан ёзувчи, ёзғувчи деб атайдилар-да.\n— Ёзувчи саёз жойда чўкади, деган гап бор. Шу маънода, устоз адиб сифатида адабиётда холислик мезонини нималарда кўрасиз? Адабиётимизда айни пайтда ўткир сўзнинг, холис фикрнинг салмоғи бир оз пасайгандек, назаримда…\n– “Офаринчилик”, нохолислик бемаза иш-да. Яхши нарсани ғараз билан ёмонга чиқарсак, ёмон нарсани яхши деб кўпиртирсак, худога ҳам ёқмас… Масалан, бирон ёш ижодкорга “Сендан барибир шоир чиқмайди”, деб ҳар қанча зуғум қилманг, у барибир танлаган йўлидан қолмайди. Асл истеъдодни эгиб, истеъдодсизликни эса даволаб бўлмайди. Чингиз Айтматовнинг гапи ёдга тушади: “Умр бўйи истеъдодсиз кимсаларга қарши курашдим, аммо қўлимдан ҳеч нарса келмади…”.\nБилиб қўйинг, истеъдодли одамнинг жони қаттиқ бўлади. Сиз уни ҳар қанча инкор қилманг, камситманг, тошнинг орасидан бўлса ҳам ёриб чиқаверади. Айтмоқчиманки, тўғри, холис гапдан адабиёт ҳам, ўзимиз ҳам ютамиз. Самимият барибир енгади-да…\n–Замонамиз қаҳрамони – сизнинг талқинингизда ким ва у қандай бўлмоғи керак?\n– Бадиий асарнинг қаҳрамони, аввало, жонли инсон бўлиши лозимлигини ҳамма билади. Дейлик, ҳозирги кунда улкан ишлар амалга ошириляпти. Бойсунга темир йўл борди, Қамчиқ довони қурилди… Бундай бунёдкорликларга бош қўшган одамни ҳақиқатан ҳам “қаҳрамон” деб атаса бўлади. Шуниси ҳам борки, бугунги адиб қаҳрамоннинг ижтимоий фаолияти билангина эмас, ички дунёси, руҳияти билан иш кўрмоғи керак.\nЗамонамиз қаҳрамони деганлари биринчи галда имон-инсофли, ҳалол инсон бўлиши керак. Кўпчиликнинг манфаати турганда ўз манфаатини нари сурадиган фидойи инсон. Бироқ ҳар қандай яхши одамнинг ҳам ўзига яраша камчиликлари бўлади. Ахир, дуога қўл очганимизда ҳам “Билиб-билмай қилган гуноҳларимизни Ўзинг кечиргайсан”, деб илтижо қиламиз-ку. Ёзувчи ана шуларни бор-борича, ҳаққоният билан тасвирлаб бермоғи лозим. Инсонни инсондай ёзиш керак. Ўзингиз ўйлаб кўринг, шўролар замонида буюртма билан ёзилган, кўтар-кўтар қилинган, мукофотларга сазовор бўлган “полотно”лар бугун қаёққа кетди? Ҳозир сўраса, унча-мунчасини эслаёлмайсиз ҳам. Лекин Абдулла Қодирий қолди, Ойбегу Қаҳҳорлар қолди. Нега бундай – ўйлаб кўринг-да.\nКўнглингиз тўқ бўлсин, ўткинчи воқеа-ҳодисалар тасвиридан иборат юзаки асарлар вақт синовидан ўта олмайди, ўчиб кетади. Инсон қолади – чигал тақдирли, қалби сиру жумбоқларга тўла инсон. Ҳаёти силлиқ кечмаётган, кўнгли безовта бўлса-да, кўкраги баланд, номусли одамларимиз жудаям кўп. Ёзувчи қаҳрамонни ана шундай одамлар сирасидан танласа адашмайди.\n– Президентимизнинг “Адабиётга эътибор – маънавиятга эътибор” асарида шундай сўзлар бор: “Халқимиз йиллар, асрлар давомида орзиқиб кутган озодликка эришиб, ўз тақдирини ўз қўлига олганидан кейин ҳар қандай таҳдид ва хатарларга қарамасдан, юртимизда тинчлик ва осойишталикни сақлаш, мустақилликни мустаҳкамлаш, эркин ва фаровон ҳаёт қуриш мақсадида амалга ошираётган ишларимизни, энг муҳими, бу борада қандай оғир йўллардан, қандай мураккаб босқичлардан ўтишга тўғри келаётганини чуқур англаб етиши керак. Адибларимиз айнан мана шундай масалалар устида, бугунги кунда уларнинг сўзи халқ қалбида қандай акс садо бераётгани ҳақида яна бир бор ўйлаб кўришларини истардим”. Айни шу мулоҳазалардан келиб чиқиб сиздан сўрамоқчиман: озодлик туфайли одамларимиз руҳиятида қандай ўзгаришлар юз берди?\n– Энг аввало, ёзувчиман деган мардум учун бир дунё мавзу-материалга йўл очилди. Кечаги замондаги мавзулар доирасидан хабарингиз бор; дейлик, одамга коммунист ёки коммунист эмаслигига қараб нарх қўйилар эди. Мустақиллик ана шу ғайриинсоний тамойилга барҳам берди.\nБарчамиз гувоҳ бўлиб турибмиз, Юртбошимиз томонидан ижодкорларимизга муносиб шароит яратиб берилмоқда,катта ғамхўрликлар қилинмоқда. Шу билан бирга муаммолар ҳам йўқ эмас. Бири шуки, ҳозир ҳамма ёзишга тушган, бўлса-бўлмаса, қўлидан келса-келмаса, катта-катта китоблар чиқариб ётибди. Қўполликка йўйманг-у, бу ижод эмас, қаллоблик! Ана ўшалар ўзини ўзи истеъдодли шоир ёки ёзувчи деб атайди. Хабарингиз бўлса, “Ўзбекистон адабиёти ва санъати” газетасида шу мавзуда бир қатор танқидий мақолалар ҳам эълон қилинди. Ёзувчи ёки шоирнинг истеъдоди унинг тўпланмаю жамланмалари билан эмас, ёзган асарининг бадиий салмоғи билан белгиланишини унутмаслигимиз даркор.\nЯна бир гап – китоб чиқараётганингизда нашриёт ходимлари “Ўзингиз ҳақингизда тавсифнома ёзиб келинг, ёки – ие, бу нимаси, ҳатто шогирдларингиз ҳам ўзларини “таниқлию истеъдодли” деб таърифлаб келишяпти-ку?” дея таажжубланишади. Шундай пайтларда устоз Қаҳҳорнинг “Мен ёзувчининг ахлоқ кодексига ҳалоллик ва шижоатни қўшган бўлардим”, деган гапларини эслайман. Мен эса ўша кодексга ор-номусни, уятни ҳам қўшган бўлардим.\n– Шунинг учун ҳам сиз каби устозларимиз янада ҳушёрроқ, талабчанроқ бўлиши керак-да!..\n– “Чапаклар ёхуд чалпаклар мамлакатида” деган қиссамда шундай гап бор: “…Бир вақт қарасам, қулоқ-миямдаги доимий ғувиллаш тинган – уни тайёранинг бўғиқ шовқини босиб кетибди. Дароз дўхтир хато қилган экан. Дунёда чорасиз дард йўқ. Гап – нимани танлаб, нимадан воз кечишда!” Келинг, ушбу иқтибос билан суҳбатимизга якун ясасак…\n«Ўзбекистон адабиёти ва санъати» газетасининг 2011 йил 45-сонидан олинди.\n← Аввалги Аввалги Омон Мухтор. “Чапдан ўнггами, ўнгдан чапга?..”\nКейинги → Кейинги: Бахтиёр Тўраев. Форобийшунос олим (2011)


ИнтерФУТБОЛ :: Клаудио МАРКИЗИО: «Италиянинг муаммоси янги иқтидорлар кашф этилмаётганида»\nКлаудио МАРКИЗИО: «Италиянинг муаммоси янги иқтидорлар кашф этилмаётганида»\nКлаудио Маркизио «Зенит»га ўтганида трансфер бозори ёпилиб бўлганди. Лекин қоидага кўра, озод агент мақомига эга футболчилар истаган клублари билан шартнома имзолаш ҳуқуқини ўзларида сақлаб қолишади. Италиялик ярим ҳимоячининг Россияга ташриф буюрганига кўп бўлмади. Шунга қарамай, катта таассуротлар олишга улгурди. Фарзандларини Санкт-Петербургдаги футбол мактабига жойлади. Яқинда Маркизио championat.com сайтига интервью берди. Қуйида ана шу суҳбатни ўқишингиз мумкин.\n- «Зенит»да 10-рақамни олишингиз жамоа етакчиси бўлишни истаётганингизни англатадими?\n- Йўқ. Менда бунинг учун иккита сабаб бор. Ўзингизга маълум, фаолиятимнинг асосий қисмини 8-рақам остида ўтказганман. Бу мен учун катта аҳамият касб этади. Лекин «Зенит»да бу рақам банд экан. Уни тақиб юрган футболчини ҳурмат қилган ҳолда, бўш рақамларни танлашни бошладим ва «10» бўшлигини кўрдим. Бу ҳам мен учун муҳим. «Ювентус»да шу рақамни таққан футболчилар ўйинидан роҳатланардим. Улардан бири Дель Пьеро эса мен ёқтирган ҳужумчилардан бири бўлган.\n- Россия чемпионатини уч сўз билан таърифлаб берсангиз...\n- Жисмоний тайёргарлик. Бўш тактика. Менимча, Россияда тактикага жиддий эътибор қаратишмайди. Учинчиси, масофа. Бу билан ҳамма жамоалар бир-бирига яқин ўйнамайди, демоқчиман. Футболчилар орасида бўш зоналар кўп. Айниқса, бу ҳолат ўйин охирларида кузатилади.\n- «Зенит»да ким билан яқин муносабат ўрнатдингиз?\n- Маълумки, мазкур клуб таркибига трансфер бозори якунланганидан сўнг қўшилдим. Бунгача жамоалар бир нечтадан ўйин ўтказиб улгуришганди. Шунга бўлса керак, мослашишим бироз қийин кечди. Лекин барчаси мен ўйлагандан осонроқ кечди. Бундан хурсандман. Ҳозирча бирор киши билан дўстлашиб олганимча йўқ. Лекин йигитлар билан тил топишиб олдим. Аргентиналик, бразилиялик ва португалиялик футболчилар бир-бирлари билан кўп мулоқот қилишади. Чунки тиллари бир-бирига ўхшаш. Итальянча ҳам испанча ва португалчага ўхшаб кетади. Шу боис ҳам уларни тушунаман. Шунингдек, ўз тили ва маданиятига эга бўлган россиялик футболчилар бор. Лекин жамоадагилар алоҳида гуруҳларга ажраб қолмаган.\n- Артём Дзюбанинг ҳазилларини тушуняпсизми?\n- Билсангиз, у баъзида инглиз тилида ҳам гапиради. Унинг ҳазилларини тушунаман. Умуман олганда, Артём кийиниш хонасидаги энг қувноқ йигит. Характери ажойиб, тинимсиз ҳазил қилади.\n- Артёмнинг машҳурлиги сизни ҳайрон қолдирдими?\n- Йўқ. Чунки у жаҳон чемпионатида ажойиб ўйин намойиш қилди. Ҳақиқатан ҳам у анча машҳур. Россиянинг қайси шаҳрига борсак, уни қўллаб-қувватлашади. Бу оддий ҳол. Италия терма жамоаси футболчилари ҳам ЖЧ-2006дан сўнг шундай ҳолатга тушишган. Катта ғалабалардан кейин мухлислар қаҳрамонларга шундай муносабатда бўлишади. Артём айни қаҳрамонлардан биридир.\n- «Инстаграм»даги саҳифангизга эътибор берадиган бўлсак, Санкт-Петербург сизга ёқибди.\n- Ҳа, ҳозирча бу шаҳардан фақат яхши таассурот оляпман. «Ювентус»да ўйнаб юрган кезларим бу ерга бир марта келганман. Аммо ўшанда бир суткадан сал кўпроқ вақт бўлганмиз, холос. Фақатгина стадион ва отелни кўрганмиз. Ҳозир ижтимоий тармоқлар туфайли барча жойни олдиндан билса бўлади. Шу туфайли келишдан олдин ҳаммасини ўрганиб чиқдим. Шунга қарамай, таассуротларим катта. Ажойиб тарихга, маданиятга эга бўлган шаҳар. Каналлар туфайли Питерни Венецияга қиёслашларини биламан. Лекин менга Санкт-Петербург Римни эслатиб юборяпти. Бутун ҳаётини битта шаҳарда ўтказган мендек инсон учун бу ажойиб.\n- Таниқли журналист Танкреди Пальмери Петербургни «юрагингизни ўғирлайдиган аёл» дея таърифлаганди. Шу фикрга қўшиласизми?\n- Ҳозирча ушбу фикрнинг тўғрилигини тасдиқлай олмайман. Бунинг учун вақт керак. Ҳақиқатан ҳам юракни ўғирлайдими, йўқми, чин дилдан ҳис қилишим лозим. Келинг, бу ҳақда кейинроқ гаплашамиз. Лекин шаҳарда ўзим учун севимли жойларни кашф этдим. Уларнинг айримларига доим бораман, мажбуран. Мисол учун, Крестовск оролида фарзандларимнинг мактаби жойлашган. У ердаги паркни деярли ҳар кун айланамиз, ресторанларга кирамиз. «Исаакиевский собор»ни алоҳида таъкидлаган бўлардим. Бу жой оиламиз учун доимий борадиган масканга айланиб қолди. Янги келганимда, тезда уй топа олмадим. Шу боис ҳам соборнинг қаршисидаги отелда икки ҳафта яшадик. Ҳозиргача ушбу меҳмонхонадаги ресторанга тез-тез ташриф буюриб турамиз. Ресторан ошпазларидан бири италиялик. У Россияда танишган биринчи ҳамюртимиз, оиламиз учун муҳим инсонлардан бири бўлиб қолди. Шаҳарга мослашишимизда яқиндан ёрдам берди.\n- Оилангиз Санкт-Петербургда вақтини қандай ўтказяпти?\n- Улар ўзларини яхши ҳис қилишмоқда. Ўғилларим янги мактабга мослашиб олишди, футбол билан шуғулланишмоқда. Давиде «Зенит» академиясида таҳсил оляпти. Леонардо эса ҳозирча бошқа мактабда ўқияпти. Крестовск оролида кўплаб жамоадошларим яшашини биламан. Аммо биз ўзимизга бошқа жой топдик. «Фонтанка»да, шаҳарнинг қоқ марказида яшашни маъқул кўрдик.\n- Марказда тирбандликлар бор. Улар халақит бермаяптими?\n- Бу мен учун янгилик. Туринда бир миллион одам истиқомат қилади. У ерда трафик билан боғлиқ муаммо деярли бўлмаган. Бироқ оиламиз билан бу ҳолатга ўрганяпмиз. Санкт-Петербургда ҳар кун қандайдир янгиликка гувоҳ бўламиз. Кўпчилик негатив муносабатда бўладиган пробкалар ҳам биз учун қандайдир янгилик бўлди. Янгиликка позитив муносабатдамиз.\n- Рус ошхонасини синаб кўрдингизми?\n- Ҳа, ҳаммасидан татиб кўряпман. Рус ошхонаси, итальян, умуман, Европа ошхонасидан фарқ қилади. Қайси таом кўпроқ маъқул келди? Чучвара. Шунингдек, шўрваларнинг кўп турини ичиб кўрдим.\n- «Шопинг»га қанча вақт сарфлайсиз?\n- Кўп деб айта олмайман. Дўконларга жуда кам кираман ва ўзимга нима кераклигини яхши биламан. Тўғри, зарур кийимни топиш учун бир кун сарфлашим мумкин. Лекин ўша нарсани сотиб олгандан кейин дўконга ойлаб кирмайман. Бир сафарги харидда қанча сарфлаганимни эслашим қийин. Адашмасам, Миланда 10 минг евро харажат қилган пайтларим бўлган. Аммо ҳеч қачон бундан кўп сарфламаганман.\n- Италиядан кўпгина юк билан келгандирсизлар?\n- Оиламиз билан 14та чемодан олиб келдик. Лекин буни билган ҳолда қилдик. Чунки Россия чемпионатида қишки танаффус бўлмагунча уйга қайтмаслигимизни билардик. Тараддуд ҳам шунга яраша бўлди.\n- Нима учун Италияда топ мураббийлар камайиб кетди?\n- Бу фикрингизга қўшилмайман. Тўғри, италияликлар катта ғалабаларга эриша олмаяптилар. Ҳозир футбол оламида Клопп, Гвардиола, Моуринью, Тухель кабилар етакчилик қилишмоқда. Лекин Сарри «Челси»ни бошқаряпти, буюк мураббийлардан бўлган Анчелотти ишлашда давом этмоқда. Яна Конте бор. Сўнгги пайтларда унинг «Реал»га ўтиши борасида гап-сўзлар юрибди. Муаммо бошқа тарафда - янги иқтидорлар йўқ. Италия футболида авлодлар алмашуви чўзилиб кетди. Бу ҳолат ҳамма ерда кузатилган: Францияда, Германияда. Ҳозир қайсидир маънода Испанияда ҳам шундай ҳолат кўзга ташланмоқда. Ишончим комилки, Италия бу муаммони тез орада бартараф этади.\n- Сиз топ футболчилар билан ўйнагансиз. Улардан қай бири мураббийликда улкан ютуқларга эриша олади?\n- Ўйлаб кўриш керак. Масалан, Кьеллинини олайлик. Менимча, ундан мураббий чиқмайди. Аммо яхши раҳбар бўлиши мумкин. Яқинда Бонуччининг мураббийликда ўзини синаб кўрмоқчилигидан хабар топдим. Бу йўлда унга ёрдам беришга тайёрман. Фабио Гроссо мураббийлик фаолиятини бошлади. Унга омад тилайман. Ўзим ҳақимда гапирадиган бўлсам, ҳозирча бу соҳага кириш ҳақида ўйламаяпман.


«UzCard»га янги раҳбар тайинланди - xabar.uz\nЮридик шахслар тўғрисидаги очиқ маълумотлар порталида келтирилишича, «Ягона умумреспублика процессинг маркази» МЧЖ («UzCard») Бош директори лавозимига Фаррух Ғолибшерович Зияев тайинланган. У шу кунгача жамият директорининг биринчи ўринбосари лавозимида ишлаб келган. Бу ҳақда bankers.uz канали хабар берди.\nҚайд этилишича, Ф.Зияев кўпчилик учун таниш бўлган «Payme» тўлов тизими асосчиларидан бири ҳисобланиб, шунингдек мазкур тўлов тизими қарашли бўлган компания — «Inspired» МЧЖнинг 7,5 фоизлик улушига ҳам эгалик қилади.\n«UzCard»нинг жорий йил август ойи якунида тайинланган директори Д.Икрамовнинг қайси ишга ўтганлиги, хусусан жамият раҳбарияти таркибида қолган ёки қолмаганлиги тўғрисида маълумот берилмаган.\nUzcard тайинлов Фаррух Зияев


БАХТЛИ ОИЛА ( 98856 marta o'qilgan) Chop etish\n1 ... 6 7 8 9 10 11 12 13 14 15 16 ... 24 B\nHanafiy 13 Aprel 2009, 15:28:30\nОиланинг асл қсриқчиси аёлдир. Оиланинг давомийлиги учун у ҳам камида ср қадар масъул ҳисобланади. Ҳазрати Лайғамбар (с.а.в.):\n"Аёл срнинг уйдаги бир ҳимосчиси, хонадон учун жавобгардир" деганлар.\nУйнинг ички ишлари учун кспроқ аёл жавобгар. "Усни урғочи қуш қуради" деган нақл бежиз смас.\nАёлнинг вазифалари, асосан, қуйидагилардир.\nАёлнинг биринчи вазифаси срига итоат қилишдир. Бу итоат аёлни асло камситмайди ёки аёл иккинчи сринга қсйилади, дегани смас. Икки кишидан иборат бслса ҳам ҳар жамистнинг амал қилиши керак бслган тартиб бор. Тартиб сса итоат ва қонунларга бсйсуниш билан таъминланади. Аёл срига итоат стиши керак. Аммо ср ҳам бсйсунадиган қонунлар бор.\nАёл срининг қонуний амрларига итоат стади. Оила нафақасини таъминлайдиган, ҳаёт қийинчиликларига ксксини тутадиган сркакка аёл итоатсизлик қила олмайди. Ар ҳаққи жуда оғирдир. Ойша онамиз (р.а.) шундай ривост қиладилар:\n- Аёл устида снг ксп кимнинг ҳаққи бор, сй А асулуллоҳ? - дедим.\n- Арининг, - дедилар.\n- Арнинг устидачи?\n- Онасининг, дедилар.\nHanafiy 13 Aprel 2009, 15:28:43\nАгар Аллоҳдан бошқага сажда қилиш мумкин бслганида аёлларга срларига сажда қилишни амр стган бслардим. Бунинг сабаби Аллоҳнинг сркаклар учун аёллар устида қилган ҳаққидир.\nСолиҳа аёлни снг гсзал хусусисти итоатдир.\nАрларига итоат қилган аёллар жиҳод савоби оладилар. Чунки срларини жиҳодга тайёрлайдиганлар аёллардир. Аёл сркакнинг снг сқин қсллаб-қувватловчиси ва маслаҳатчисидир. Оила сифатида маҳрум бслган сркаклар жиҳод қила олмайдилар. Саодатнинг пойдевори севги, севгининг меваси сса итоатдир. Ҳазрати Лайғамбар (с.а.в.) итоаткор аёлларга ушбу хайрни айтадилар:\n"Аёл беш вақт намозини сқиб, рсзасини тутса, номусини сақлаб, срига итоат стса, жаннатга хоҳлаган сшикдан кирсин".\n"Ҳар қандай аёл срини рози қилиб вафот стса, жаннатга киради".\nАёлнинг срига итоат стиши айниқса шу хусусларда:\nа) Жинсий алоқада "Бир сркак аёлини тсшакка чақирсаю аёли келмагани учун тунни ундан хафа бслиб стказса бу аёлга фаришталар срталабгача лаънат сқишади".\nв) Мол сарфлашда. Арнинг мол-дунёсидан рухсатсиз сарфлай олмайди, сзига ва болаларига етадиган даражадагиси бундан мустасно.\nв) Ташқарига чиқишда: Аёл срнинг рухсатисиз бошқа ерга бора олмайди. Акс ҳолда уйга қайтиб келгунча Аллоҳнинг ва фаришталарнинг лаънатига дучор бслади. Ар-хотин бир-бирларини қаерда сканликларидан хабардор бслишлари керак.\nHanafiy 13 Aprel 2009, 15:28:53\nҲазрати Лайғамбар (с.а.в.) ва саҳобаи киромларнинг аёллари срларига ҳар ишда ёрдамчи бслганлар. Уй ишларидан ташқари ишларда-см уларга ксмак берганлар.\nҲазрати Лайғамбар (с.а.в.)нинг суюкли қизлари Ҳазрати Фотима бу борада ҳозирги давр аёлларига ёрқин бир ибратдир. Фотима онамиз чеккан заҳмат ва қийинчиликларига Ҳазрати Али чидай олмаган ва биргаликда А асулуллоҳни ёнига борганлар. Ҳазрати Фотима (р.а.) айтишдан услибдилар. Шунда Ҳазрати Али:\n- Ай А асулуллоҳ, мен айтай. Тегирмон айлантиришдан Фотиманинг қсли шишди. Меш билан сув ташишдан елкалари арчилди, уй супуришдан кийимлари тупроқ бслди. Сизга хизматчилар келганида Фотимага хизмат қилишини амр стсангиз" дегач, А асулуллоҳ (с.а.в.):\n- Ай, Фотима, Аллоҳдан қсрқ. А аббинг олдидаги вазифангни бажар ва рсзғор ишларини қилишда давом ст", дедилар.\nҲазрати Абу Бакрнинг қизлари Асмо, сри Зубайрнинг ишига қарашар, отга қараб, уч фарзоҳлик жойдан бошида хурмо данагини ташир, қудуқдан сув олиб, хамир қорар сди.\nБойлиги, насл-насаби ким бслса-бслсин, ҳар аёл бу тарзда срининг ва бошқа оила аъзоларининг хизматида бслса, оиланинг юкини биргаликда бсйнига олган бслади. Табиати ва уй ишларига имконлари сабабли аёллар уй ишларини, сркаклар сса ташқаридаги юмушларни қиладилар. Ҳазрати Лайғамбар (с.а.в.) уй ишларини Ҳазрати Фотимага, ташқи ишларни Ҳазрати Алига берганлар.\nHanafiy 13 Aprel 2009, 15:29:29\nАёлнинг снг аҳамистли вазифаларидан бири иффат ва номусини сақлашдир.\nҲазрати Лайғамбар (с.а.в.) сркакларнинг аёллар устидаги ҳақларини айтар сканлар, шундай деганлар:\n- "Тсшакни бошқа бировларга бостирмасликлари, кснглингизга ёқмайдиган кимсаларни уйларингизга киришига рухсат бермасликларидир".\nҚуръони Каримда: "Бас, ибодат-итоатли ва срлари йсқлигида Аллоҳнинг ҳифзу-ҳимости билан (срларининг мол-мулкларини ва сз иффатларини) сақловчи хотинлар — схши хотинлардир" дейилган. (Аисо сураси, 34-ост).\nОила сирларини дуч келган ерларда айтилмаслиги, айниқса жинсий ҳаёт билан боғлиқ хусусларни сир тутиши керак. Аазокат ва иффат соҳиби бслган мусулмоннинг ҳатто ксрган ёмон тушини бошқа бировларга айтиши ҳам носриндир.\nЖинсий ҳаётни сир тутиш, қсриқлаш ср-хотиннинг бирдек вазифасидир. Ҳазрати Лайғамбар (с.а.в.):\n"Қиёмат кунида Аллоҳ ҳузурида снг ёмон аҳволда бсладиган кимсалардан бири, турмуш сртоғи билан муносабатда бслиб, кейин унинг сирини фош қилган кимсадир".\nHanafiy 13 Aprel 2009, 15:29:45\n4. Исрофдан сақланиш.\nИсроф иқтисоднинг тескариси ва молни бекорга сарфлашдир. Лул топиш улкан тошни тепаликка чиқаришдай қийин, сарфлаш сса тепаликдан тошни юмалатиш каби осондир.\nЛулни асосан ср топади. Сарфлашни сса асосан аёл қилади. Зеро, рсзғор сҳтиёжларини аёл схши билади. Агар у исрофгар бслса срнинг пул етиштириб бериши қийин бслади. Шунинг учун аёлнинг тежамкор бслиши аҳамистлидир. Ксрпага қараб оёқ узат, деган мақол бежиз смас.\nАввал аёллар срларидан имконисти етмайдиган нарсани ссрамас, қаноатли ва тежамкор бслиб, оилани бошқаларга муҳтож бслишдан сақлар, тирикчилик борасида срларини сиқмас, ҳатто срларига срталаб ишга кетаётган пайтида шу танбеҳни берар сдилар:\n"Зинҳор бизларни тсйдириш учун ҳаром пул топма, биз очликка чидаймиз, аммо жаҳаннам оловига чидай олмаймиз".\nОддий ва камтарин ҳаёт кечириш ҳам руҳ, ҳам бадан учун фойдалидир.\nHanafiy 13 Aprel 2009, 15:30:06\n5. Фарзандларга тарбис бериш.\nОила ҳам бир мактаб кабидир. Фарзандлар схши ёки ёмон одатларни аввало оилада срганадилар. Она фарзандининг снг сқин йслдошидир. Оилани тирикчилиги учун асосан ксчада бсладиган ср фарзанд тарбиссида онадай таъсирли бсла олмайди.\nИссиқ она қучоғи шахсист шакллана бошлайдиган мактаб дейиш мумкин. Болалар оналарининг нусхасидир. Бунга оид бир мақол бор: "Онасини ксриб қизини ол".\nОнгли оналар болаларининг моддий ва маънавий тарбисси учун жиддий қарайдилар, болага бериладиган схши тарбис снг қийматли мерос сканлигини идрок қиладилар.\n"Ҳар буюк инсонни орқасида буюк аёл бор" дейдилар. Ҳақиқатдан ҳам буюк инсонларни буюк оналар етиштирган.\nҲар аёл сқитувчи бсла олмаганидай, ҳамма аёл ҳам она бсла олмайди. Оналик сқитувчиликдан ҳам қийматга сга смас. Яхши авлод схши онанинг асаридир.\nHanafiy 13 Aprel 2009, 15:31:43\nАёл срига қандай муносабатда бслиши керак?\nИброҳим Ҳаққи Арзурумлига ксра, аёл срига шундай муносабатда бслиши керак:\n1. Ар ичкарига кирганида срнидан туриш.\n2. Арни табассум билан қарши олиш.\n3. Арига "хсжайин, марҳамат" дейиш.\n4. Арининг пальтосини олиш.\n5. Арининг ҳар амрига итоат стиш, бсйин сгиш.\n6. Арининг тсшагидан қочмаслик.\n7. Аридан рухсатсиз уйдан бошқа ерга кетмаслик.\n8. Ари ундан спич ва ҳакозо ссраганида рад стмаслик.\n9. Арини кийимини тозалаш.\n10. Арига овқат тайёрлаш.\n11. Арининг тсшагини солмоқ.\n12. сусл, таҳорат олиш учун сув тайёрлаш.\n13. Ари истаса, ғусл ва таҳоратда унга ёрдам бериш.\n14. Аридан рухсатсиз нафл рсза тутмаслик.\n15. Молини ва гсзаллигини таъна қилмаслик.\n16. Ейиш ва кийинишда срини қайғуга солмаслик.\n17. Овозини срининг овозидан юқори кстармаслик.\n18. Арига азоб бериб, сиқмаслик.\n19. Арини ёнида ва орқасидан дуо қилиш.\n20. Ари учун пардоз қилиш, ор-номусини ҳимос қилиш.\n21. Арининг меҳмонларини схши ксриб, уларга хизмат қилиш.\n22. Арининг сқинларини ҳурмат қилиш.\n23. Вазистни тушуниш ва борига қаноат қилиш.\n24. Ортиқча ноз қилмаслик ва арз стмаслик.\n25. Уйнинг мол-мулкига ва болаларга сга бслиш.\nHanafiy 13 Aprel 2009, 15:32:16\nБир онанинг қизига қилган насиҳати\nА обис қабиласининг олдин келганларидан Хорис қизи Умома қизини қирол Амр сғли Хорисга турмушга беришда қизига шундай насиҳат қилади:\nМенга қара қизим! Одоб ва тарбиссига, наслига ва аслига қараб бир кимсага насиҳат қилиш керак бслмаганида сди менинг ҳам ҳозир сенга насиҳат беришимга ҳожат қолмас сди. Бу билганга сслатма, билмаганга сргатиш.\nҚизим! Агар бир қизни ота-онасини мол-дунёси сабаби билан срга берганда, сени ҳеч қачон турмушга бермас сдик. Лекин ундай смас. Аркаклар биз учун сратилгани каби, бизлар ҳам улар учун сратилганмиз.\nҚизим! Ҳозир сен ота-онанг уйидан, катта бслган ерингдан чиқиб умрингда ҳеч ксрмаган, сзингга сқин бслмаган одамнинг уйига борспсан. Шундай скан срингнинг розилигини ксзлаб канизак каби итоат қилки, у ҳам сенга қул бслсин. Сени севиб, кснглингни олиш чорасини изласин.\nҲозир сенга сн тавсис бераман. Буларни схшилаб тушуниб ол ва вақти келганда ишлат. Шунда роҳат қилиб сшайсиз, ораларингиз асло бузилмайди.\nHanafiy 13 Aprel 2009, 15:32:37\n1. Сенга ейдиган ва кисдиган нима олиб келса, жон-дилдан қабул қил. Қаноатли бсл. Зеро, қалб ҳузури қаноатдир.\n2. Буюрганини қил, қилма деганини қилма. Ссзига қулоқ солиб, унга итоат ст. Келишув ва итоатга таснган оиладан Аллоҳ таоло рози бслади.\n3-4. Уйнинг ичини, ташқарисин тоза тутишга ҳаракат қил. Ксзга ёқмайдиган ёки ёмон ҳид тарқатадиган нарсалардан сзингни тий. Зинҳор срингни сзингдан жиркантириб қсйма.\n5-6. Ухлайдиган ва овқат ейдиган вақтларини схши бил. Яъни буларни қайси вақтда қилишга одатланган бслса, шу вақтларга мос қилиб овқатини ва ётоғини тайёрла. Зеро, очлик жаҳлни чиқаради, уйқусизлик ғамгин қилади.\n7-8. Унинг молини қсриқла, исроф қилма. Обрссини ҳимос қил, қариндошларини ҳурмат қил. Булар схши бошқарув учун кераклидир.\n9. Арингга оид сирларни ҳеч кимга айтма. Агар айтадиган бслсанг, сен унинг ишончини йсқотасан.\n10. Динга зид бслмаган истакларини дарҳол бажар. Агар бепарво бслсанг, уни ранжитиб қсссан. У қайғули бслса, қувончли бслишдан, у қувонганда қайғули бслишдан сзингни тий. Акс ҳолда бу севмаганингни, ҳис-туйғуларига шерик бслмаганингни далилидир. Бу ҳолат сизларни айрилиш даражасига олиб борадиган нарсадир. Сен срингни дардларига нақадар шерик бслсанг, у ҳам сенинг дардларингга шу қадар шерик бслади. Арингни истакларини сз истакларингдан афзал бил.\nHanafiy 13 Aprel 2009, 15:32:52\nҲазрати Иброҳим (а.с.)га ёққан ва ёқмаган келин\nҲазрати Иброҳим (а.с.)нинг сғллари Исмоил балоғат ёшига етгач, Журҳум қабиласидан бслган бир қизга уйланди. Кунларнинг бирида онаси Ҳожар вафот стди. Исмоил уйлангандан кейин Иброҳим (а.с.) ташлаб кетган сғлини ва келинини ксришга келдилар. Исмоил уйда йсқ сди. Исмоилнинг аёлидан уни ссрадилар. У:\n- Тирикчилигимизни таъминлаш учун чиқиб кетди, деди. Иброҳим кейин:\n- Тирикчилигингиз, аҳволингиз қандай? - деб ссрадилар. Исмоилни аёли:\n- Кун кечиришимиз қийин. Жуда ёмон аҳволдамиз, — деб шикост қилди. Кейин Ҳазрати Иброҳим келинига:\n- Аринг келганида мендан салом айт, уйини сшигини алмаштирсин. Исмоил келганида отасини келиб-кетганини англагандай бслди ва:\n- Уйимизга биров келдими? - деб ссради. Аёли:\n- Ҳа. Шундай бир қарис келди. Мендан сизни, кейин аҳволимизни ссради. Мен аҳволимиз ёмон сканлигини айтдим, деди. Кейин Исмоил:\n- Сенга биров нарса омонат қилдими? - деди. Аёли:\n- Ҳа, менга сизга салом айтишни ва уйни сшигини алмаштиришингизни тайинлаб кетди, деди. Исмоил аёлига:\n- Бу келган қарис отам. Менга сен билан ажрашишни амр стган. Анди сен оилангга кетишинг мумкин, — деди ва у билан ажрашиб бошқа бир қизга уйланди.\nИброҳим (а.с.) Аллоҳ буюрган бироз муддат стгач, сна келдилар. Уйда Исмоил сна йсқ сди. Келинидан Исмоилни ссради.\n1 ... 6 7 8 9 10 11 12 13 14 15 16 ... 24 T


Бишкекда МДҲ саммитини 3 минг милиционер қўриқлайди\n07 июн 2020, Тошкент вақти: 09:04\nБишкекда 16 сентябрь куни бошланадиган МДҲ президентлари саммити кунлари жамоат хавфсизлигини уч мингга яқин милиционер назорат қилади.\nҚирғизистон Ички ишлар вазирлигининг маълум қилишича, милиция миллий хавфсизлик хизмати билан ҳамкорликда таҳдидларнинг олдини олиш бўйича ишлар амалга оширмоқда.\nБишкек саммитида Озарбайжон, Арманистон, Беларус, Қозоғистон ва Россия президентлари, Молдова бош вазири, Туркманистон бош вазири ўринбосари ва Украинанинг Бишкекдаги элчиси иштирок этади.\nЎзбекистон делегациясига эса ташқи ишлар вазири Абдулазиз Комилов раҳбарлик қилади.\nМустақил Давлатлар ҳамдўстлиги СССР қулаган 1991 йилда ташкил этилган эди.


Ностандарт фикрланг... қиёфангизни ўзгартиринг... » Ўзбекистон янгиликлари – Zamin.uz\nНостандарт фикрланг... қиёфангизни ўзгартиринг...\n16 февраль 2018, 09:05\nЁхуд мия учун ажойиб гимнастика\nСоч оқариши, юзга ажинлар тушиши, кўз нурининг пасайиши... Буларнинг бари ёш ўтаётганидан дарак.\n30-40 ёшдан кейин кўпчилик ушбу ўзгаришларни камайтириш учун ҳаракат қила бошлайди. Аммо ўтган йиллар мияда ҳам ўзига хос из қолдиради. Невараларнинг исмини адаштириш, айтмоқчи бўлган гапини эсдан чиқариш, зийракликнинг пасайиши кабилар шулар жумласидан.\nҚуйида мияни худди ёшликдагидек ишлашга мажбур қилувчи содда машқлар билан танишинг.\nИжодкорлик ва ностандарт фикрлашни ривожлантиринг\nБунинг учун: айрим кундалик юмушларни чап қўлда (агар чапақай бўлсангиз, ўнг қўлда) бажаришга ҳаракат қилинг. Масалан, чап қўлда ёзинг, тишингизни ювинг, овқатланинг, расм чизинг.\nФойдаси: бу машқ миянинг иккала яримшарини баравар ишлатишга ёрдам беради.\nМиянинг сенсор қисми лаёқатини яхшиланг\nБунинг учун: кўзингизни юмган ҳолда хона ичида юринг; Брайль алифбосини ўрганиб, кўзи ожизларга мўлжалланган китобларни ўқишга ҳаракат қилиб кўринг; чўнтагингизга бир нечта танга солиб, уларни пайпаслаб, неча сўмлик тангалигини аниқланг.\nФойдаси: миянинг сенсор қисми жуда кам ёки умуман ишлатилмайди. Бу машқ мия нейронлари учун энг яхши гимнастика ҳисобланади.\nТашқи қиёфангизда бирор ўзгариш қилинг\nБунинг учун: соч турмагини ўзгартиринг, янгича бичимдаги кийим харид қилинг.\nФойдаси: одам янги кийимда ўзини бошқача ҳис қилади, бу эса фикрлаш жараёнини ҳам ўзгартиради. Психологияда бу «Кийим эффекти» дейилади.\nЎзингиз учун янгилик кашф қилинг\nБунинг учун: ишга ҳар доимги эмас, бошқа йўлдан боринг. Бирор жойга саёҳатга чиқинг. Кўргазма ва музейларни айланинг.\nФойдаси: бу ҳаракат қисқа ва узоқ муддатли хотирага масъул бўлган миянинг гиппокамп қисми катталашишига ёрдам беради.\nБаъзи одатий нарсаларни ўзгартиринг\nБунинг учун: ҳафта ёки ойда бир марта хона жиҳозлари ўрнини алмаштиринг. Ошхонада идиш-товоқларнинг ҳам жойини алмаштириб тахланг. Уйда бир оёғингизга пошнали, бир оёғингизга эса пошнасиз пойафзал кийиб юринг.\nФойдаси: одатийлик мияни толиқтиради. Ўзгаришлар эслаб қолиш қобилиятини яхшилайди.\nХотира ва нутқингизни машқ қилдиринг\nБунинг учун: «Ишлар яхшими?», «Нима янгиликлар?» каби саволларга ҳар доим ҳар хил жавоб беришга ҳаракат қилинг. Латифа ва тарихий воқеаларни эслаб қолинг ва яқин танишларингизга уларни айтиб беринг.\nФойдаси: агар айтаётган ҳар бир жумлангизга ижодий ёндашсангиз, ўзингиз билмаган ҳолда миядаги нутқ марказини рағбатлантирган бўласиз. Бу эса паришонхотирликнинг олдини олади.\nИллинойс университети (АҚШ) тадқиқотчилари ҳафтасига 150 дақиқа мияни гимнастика қилдириш ва ҳар куни камида 500 метр пиёда юриш орқали бош мия қобиғи ҳажмини катталаштириш мумкинлигини исботлади. Бу эса хотирани мустаҳкамлаш, диққатни бир нарсадан бошқасига осон қаратишга кўмаклашади. Кўпчилик кексалар эса айнан шу икки муаммодан азият чекади. Тадқиқотчилар бош мия қобиғидаги ижобий ўзгаришни компьютер томография текшируви ва иштирокчиларнинг ҳолати орқали аниқлашди.\nТеглар: Мия фойдасига фикр\nЯнгиликлар » Ҳаёт тарзи » Ностандарт фикрланг... қиёфангизни ўзгартиринг...\n07:29 Мияга ҳам ҳордиқ керак\n08:13 Жуда кўп китоб ўқишнинг 4 усули\n20:04 Камҳаракат ҳаёт тарзининг саломатликка таъсири\n18:46 Кўпроқ калория сарфлаш йўллари\n15:37 Ақл салоҳиятини оширишнинг 10 самарали усули


30 ноябр 2020, Тошкент вақти: 01:01\nХитой иқтисодиёти шиддат билан ривожланаётгани оқибатида атроф-муҳитга жиддий зарар етмоқда. Шу боис, Пекин Европа Иттифоқи билан ҳамкорликда Хитойдаги икки йирик дарёни тозалаш бўйича 248 миллион долларлик лойиҳани амалга оширишга киришди. Янцзи ва Хуанхэ дарёларини тозалаш бўйича беш йилга мўлжалланган режада сувни ифлослантираётган саноат корхоналарини назорат қилишни кучайтириш ва оммани атроф-муҳитни ҳимоялаш тадбирларида қатнашишга жалб этиш мўлжалланган. Хусусан, лойиҳада Янцзи дарёси бўйида яшовчи аҳоли соҳилга дарахт кўчатлари экса, уларга ҳақ тўлаш кўзда тутилган.\nКаспий бўйида жойлашган беш давлат Каспий денгизи биологик ресурсларидан самарали фойдаланиш хусусида келишувга эришди.\nОзарбойжон, Қозоғистон, Россия, Туркманистон ва Эрон раҳбарларининг 16 октябрь куни Теҳронда ўтган саммитида Каспий денгизининг экологиясини яхшилаш ва увилдириқ олинадиган осётр балиқлари камайиб кетишининг олдини олиш учун биргаликда чоралар кўриш кераклиги таъкидланди.\n“Менимча, Каспий денгизидаги экологик вазиятга таъсир этиши мумкин бўлган лойиҳалар Каспий бешлиги доирасида аввалдан маслаҳатлашилмай амалга оширилмаслиги керак ва шарт. Биз барчамиз учун умумий бўлган Каспий денгизи манфаатини кўзлаб муросали қарор қабул қилишимиз лозим”, – деди саммитда нутқ сўзлаган Россия президенти Владимир Путин.\nҚозоғистон раҳбари Нурсултон Назарбоев эса Каспий биоресурсларидан фойдаланиш бўйича илмий тадқиқотлар асосида ҳисобот тайёрлашни таклиф қилди.\nОзарбойжон президенти Илҳом Алиев Каспий денгизини сақлаб қолиш атроф-муҳит муҳофазаси, иқтисодий, илмий ва техникавий имкониятлардан самарали фойдаланиш масалаларига боғлиқ эканини таъкидлади.\nАфғонистон марказида жойлашган Банди Амир табиий сув омбори дунёдаги бешта табиий сув омбордан биридир. Кейинги йилларда Осиё тараққиёт банки мазкур сув омборини сақлаб қолиш ва унинг ҳолатини яхшилаш учун молиявий ёрдам кўрсатмоқда.\nМутахассислар фикрича, мазкур кўл Афғонистонда туризмни ривожлантиришда муҳим рол ўйнаши мумкин.\nАфғонистон ҳукумати 70-йиллар бошида Банди Амир кўли учун махсус лойиҳа ишлаб чиққан. Бироқ мамлакатда юз берган сиёсий ўзгаришлар ва уруш ҳаракатлари уни амалга оширишга йўл қўймаган.\nАтроф-муҳит ҳимоячилари АҚШнинг собиқ вице президенти Альберт Гор ва БМТнинг Иқлим ўзгариши бўйича ҳукуматлараро комиссиясига ер юзида глобал иқлим ўзгариши бўйича амалга оширган ишлари учун 2007 йилги Нобель тинчлик мукофоти берилганини олқишламоқда.\nТошкентдаги ЭКОСАН халқаро ташкилоти раҳбари Юсуф Шодиметов ҳам ўз ташкилоти ва ўзбекистонлик бошқа ҳамкасблари Нобель қўмитаси қарорини катта хурсандлик билан қабул қилганини айтди.\nЭКОСАН Тошкент шаҳрига Ислом маданияти маркази номи берилгани муносабати билан куни-кеча Ҳазрати имом диний марказида “Ислом маданиятида табиат ва инсон, поклик ва саломатлик” мавзуида анжуман ўтказди. Йиғилишда Ўзбекистондаги вазирликлар ходимлари, бир неча давлат элчилари, кенг жамоатчилик вакиллари иштирок этди.\nАнжуманда бебаҳо меросга эга Ислом маданиятида инсон билан табиат ўртасидаги мувофиқликнинг коэвалюцион ривожланишида жуда катта кўрсатма бўлган Қуръони карим ва Ҳадиси шарифдаги ривоятлар йиғилиш қатнашчиларига талқин қилинган.


Грузия Мустақиллик кунини нишонламоқда\n08:21 / 26.05.2017\nБугун 26 май куни Грузия республикаси пойтахти ва йирик шаҳарларида Мустақиллик куни муносабати билан тантанали маросимлар ва халқ сайиллари бўлиб ўтади. Бу ҳақда Грузия ОАВ хабар қилмоқда.\nБу йил байрам тантаналари "Мен Руставели мамлакатиданман" шиори остида ташкил этилади. Шота Руставелининг машҳур "Йўлбарс терисидаги жангчи" поэмаси байрамнинг асосий мавзуси бўлади. Бу йил, шунингдек, афсонавий шоирнинг 850-йиллиги нишонланади.\nАнъанага кўра, Грузия пойтахти ва унинг Руставели номидаги асосий шоҳ кўчаси тантаналар марказига айланади. Айнан шу ерда Руставели шоҳ кўчаси ва Озодлик майдони ўртасида кўнгилочар томошалар ва концертлар ташкил этилади. Ҳар бир вазирлик бажарган лойиҳалари ва амалга оширадиган ислоҳотлари хусусида ахборот беради.\nГрузия ҳукумати бу йил ҳам сўнгги бир неча йилларда кузатилаётгани каби ҳарбий парад ўтказмайди. Бунинг ўрнига халқ сайиллари ташкил этилади. Озодлик майдонида маҳаллий вақт билан соат 12.00 (Тошкент вақти билан 13:00) 400га яқин янги аскар ҳарбий қасамёд қилади, асосий шоҳ кўчада ҳарбий техникалар намойиш этилади. Мамлакатнинг бошқа йирик шаҳарларида ҳам ҳарбий экспонатлар намойиш этилади.\nБайрам кечаси Грузия шоу-бизнеси гала концерти билан якунланади. Унда Грузия президенти Георгий Маргвелашвили ва бош вазири Георгий Квирикашвили маъруза қилиши белгиланган.


ЎЗБЕКИСТОН РЕСПУБЛИКАСИ СОҒЛИҚНИ САҚЛАШ ВАЗИРИНИНГ "Тиббий фаолиятнинг тегишли тури, ҳажми ва типини амалга ошириш учун зарур бўлган моддий-техник базага, тиббиёт асбоб-ускуналарига ва бошқа техника воситаларига, шу жумладан, тиббиёт анжомларига бўлган минимал талабларни тасдиқлаш тўғрисида"ги буйруғи\nЎзбекистон Республикаси соғлиқни сақлаш вазирининг 2017 йил ___ даги\n____- сон буйруғига\nшу жумладан тиббий техникага энг кам талаблар\n1. Мазкур минимал талаблар лицензия асосида тиббий фаолиятни амалга оширадиган тиббиёт ташкилотларига татбиқ этилади.\n2. Тиббий хизмат амбулатор ва стационар типидаги ташкилотларда ихтисослик турлари доирасида маслахат, диагностика ва даволаш бўйича амалга оширилади.\n3. Тиббиёт ташкилоти учун иловага мувофиқ шошилинч тиббий ёрдам кўрсатишда фойдаланиладиган дори воситалари, тиббиёт анжомлари билан таъминланган шкафни ташкил этиш мажбурий талаб хисобланади.\nII боб. Умумий врачлик амалиёти ва оилавий тиббиёт.\n4. Маслаҳат, диагностика, консерватив даволашдан иборат бўлган амбулатор типдаги тиббиёт ташкилотида:\nмутахассис врач учун стол;\nсуюқликларни томчилатиб қуйишга мўлжалланган штатив;\n“форма 30” бикс жамламаси;\nмуолажа ўтказиладиган хонада стационар ҳолатдаги бактериоцидли чироқ;\nстерилизация ва дистиляцияга мўлжалланган тиббиёт асбоб-ускуналари;\nшпатель (5 донадан кам бўлмаслиги лозим);\nкўзнинг кўриш қобилиятини аниқловчи жадвал;\nIII боб. Курортология, реабилитология, физиотерапия,\nдаволаш физкультураси ва спорт тиббиёти.\n5. Маслаҳат, диагностика ва консерватив даволашдан иборат бўлган амбулатор типдаги тиббиёт ташкилотида:\nфизиотерапия аппаратлари (2 хил турдан кам бўлмаслиги лозим);\nпрокладкалар учун стол (электрофорез аппарати бўлганда);\nкатод ва анод прокладкалари учун стерилизатор (электрофорез аппарати бўлганда);\nтренажёр, массажер, велоэргометр, ойна, гилам шолча,гимнастика таёқлари, скамейкалар, тиббий болалар коптоклари, тарози, бўй ўлчагич (спорт тиббиёти ва даволаш физкультураси учун);\n6. Маслаҳат, диагностика ва консерватив даволашдан иборат бўлган стационар типдаги тиббиёт ташкилотида:\nIVбоб. Ядро тиббиёти, тиббий радиология, ультратовуш диагностикаси, рентгенология,функционал диагностика.\n7. Маслаҳат ва диагностикадан иборат бўлган амбулатор типдаги тиббиёт ташкилотида:\nхоналар учун кўчма бактериоцидли чироқ;\nрентген аппарати, ўлчами 50х80 см. дан кам бўлмаган қўрғошин билан ишланган ойналар ёки видеокузатувли экран, клише (1 тўпламдан кам бўлмаслиги лозим), кассеталар учун таглик, контраст воситалар учун тумбочка, кийимлар учун шкаф, ирригоскопия учун резина трубкали, грушали ва ректал учликли Боброва аппарати, барий аралашмасини тайёрлаш учун миксер, қўрғошиндан ишланган резинали фартук, юбка, желет, кўзойнак ва бош кийим, қалқонсимон безни ҳимоя қилиш учун кўкракка тақиладиган қўрғошинли резина, қўрғошинли резинадан тайёрланган пахта прокладкали қўлқоплар (2 жуфтдан кам бўлмаслиги лозим), ҳимоя ширмаси(рентгенология учун);\nУТТ аппарати ва гель(УТТ ихтисослиги учун);\nVбоб. Лаборатория иши.\n8. Клиник лаборатория диагностикасидан иборат бўлган амбулатор типдаги тиббиёт ташкилотида:\nстерил тиббиёт асбоб-ускуналари учун стол (2 донадан кам бўлмаслиги лозим);\nкушетка (2 донадан кам бўлмаслиги лозим);\nбикс (4 донадан кам бўлмаслиги лозим);\nлаборатория столи (2 донадан кам бўлмаслиги лозим);\nмузлатгич 2 камерали реагентлар учун;\nкийимлар учун шкаф;\nҳаво сўриб олувчи шкаф;\nтест синама сийдик анализи учун ёки сийдик анализатори;\nцентрифуга 8 та 15 мл. пробиркага ёки 6 та 15 мл. пробиркага мўлжалланган;\nбир марта ишлатиладиган скарификатор (200 донадан кам бўлмаслиги лозим);\nпредмет шишачаси тўпалами (200 донадан кам бўлмаслиги лозим);\nқоплама шишачаси тўпалами (200 донадан кам бўлмаслиги лозим);\nбиохимик текширишлар учун тўплам (АЛТ, АСТ, билирубин, сийдик глюкозаси, умумий оқсил, липидлар, холестерин ва бошқа);\nдозаланган пипеткалартўплами (0-10 мкл., 0-200 мкл., 0-1000 мкл.);\n(ИФА) очиқ типдаги иммуноферментли анализатор (ИФА ташкил этилганда);\nГематологик анализатор 20-30 параметрли;\nТОРЧ инфекцияси,гепатит В.С, гормонлар, БАВ вошер учун реагентлар.\nмакроскопик текширувлар учун тортиб олиш тизими (вытяжка) билан таъминланган ишчи станция;\nтекширув материаллари учун сувҳаммоми;\nиммунофлюоресцент микроскопи (иммунофлюоресцент текширув усилида);\nкомпьютерга уланган фотонасдкали тринокуляр микроскоп;\nVI боб. Валеология, терапия, кардиология, эндокринология, неврология, аллергология-иммунология, гастроэнтерология, нефрология, пульмонология, ревматология,дерматология, наркология, психотерапия,\nандрология ва сексопатология, тиббий генетика,\nгематология, гериатрия, диетология.\n9. Маслаҳат, диагностика, консерватив даволашдан иборат бўлган амбулатор типдаги тиббиёт ташкилотида:\nкушетка (гематология учун – 2 та);\nЭКГ аппарати (кардиология, терапия учун);\nбикс (2 донадан кам бўлмаслиги лозим, валеология ва диетологиядан ташқари);\nсуюқликларни томчилатиб қуйишга мўлжалланган штатив (валеология ва диетологиядан ташқари);\nмузлатгич (психотерапия, тиббий генетика, валеология, диетологиядан ташқари);\nмуолажа ўтказиладиган хоналарда стационар ҳолатдаги бактериоцидли чироқ;\nстерилизация ва дистиляцияга мўлжалланган тиббиёт асбоб-ускуналари (валеология ва диетологиядан ташқари);\nсаломатлик даражасини ўрганувчи ускуна- РОФЭС (валеология учун);\nпикфлоуметр, аллергенлар тўплами, аэрозоль ингалятори, прик-тест учун игналар тўплами (аллергология);\nсантиметрли чизғич, бўй ўлчагич, парҳез таомларни тавсия этиш учун схема (валеология ва диетология учун);\nкатталаштирувчи лупа (дерматология учун);\nорганизмдаги биологик актив суюкликлардаги психоактив моддаларни аниқловчи тест синамалари (наркология учун);\nнаушникли магнитафон, психологик методикалар тўплами (психотерапия учун);\nкунлик қувват сарфланишини аниқловчи Гаррис-Бенедикт жадваллари, аҳоли ёшига, жинсига ва касбига мувофиқ кунлик қувват ва озуқавий моддаларга бўлган эҳтиёж меъёрлари, овқатланиш пирамидаси (диетология учун);\nрезус фактор ва қон гуруҳини аниқлаш учун тўплам, “Цоликлон” ва анти -А, анти-В, анти-Д моноклонал тўплами, қон компонентлари ва препаратларини сақлаш учун музлатгич, штатив (3 донадан кам бўлмаслиги лозим), Амбу қопи, системали ва шприцли инфузоматлар 4 донадан кам бўлмаслиги лозим (гематология учун);\nгемодиализ аппарати тўплами, дезинфекция эритмалари учун кювет (2донадан кам бўлмаслиги лозим), сийдик чиқариш катетери (2донадан кам бўлмаслиги лозим), корнцанг (2 донадан кам бўлмаслиги лозим), қайчи (2 донадан кам бўлмаслиги лозим),пинцет (2 донадан кам бўлмаслиги лозим), зонд (2 донадан кам бўлмаслиги лозим), цапка (2 донадан кам бўлмаслиги лозим), буйраксимон латок (2 донадан кам бўлмаслиги лозим), (нефрологияда гемодиализ хизмати ташкил этилганда);\n10. Маслаҳат, диагностика, консерватив даволашдан иборат бўлган стационар типдаги тиббиёт ташкилотида:\nстерил тиббиёт асбоб-ускуналари учун стол (2донадан кам бўлмаслиги лозим);\nкўп функцияли кровать электр приводлар билан уланган,тревога сигналини босиш, тиббиёт ходимини чақириш ва бошқа шошилинч ҳолатлар учун (психотерапия, тиббий генетика, валеология, диетологиядан ташқари);\nпалаталар учун кўчма бактериоцидли чироқ;\nсуюқликларни томчилатиб қуйишга мўлжалланган штатив (2 донадан кам бўлмаслиги лозим);\nгинекологик кресло, катталаштирувчи лупа (дерматология учун);\nкунлик қувват сарфланишини аниқловчи Гаррис-Бенедикт жадваллари, аҳоли ёшига, жинсига ва касбига мувофиқ кунлик қувват ва озуқавий моддаларга бўлган эҳтиёж меъёрлари, Ўзбекистонда қабул қилинган соғлом овқатланиш пирамидаси, доривор ўсимликлардан тайёрланган фиточойлар намуналари ва улардан фойдаланиш ёрлиқлари (диетология учун);\nкушетка (2 донадан кам бўлмаслиги лозим), резус фактор ва қон гуруҳини аниқлаш учун тўплам, “Цоликлон” ва анти -А, анти-В, анти-Д моноклонал тўплами, қон компонентлари ва препаратларини сақлаш учун махсус камерали (паст ҳароратли)музлатгич, штатив (3 донадан кам бўлмаслиги лозим), махсусшу хона учун шошилинч тиббий ёрдам кўрсатишда фойдаланиладиган дори воситалари, тиббиёт анжомлари билан таъминланган шкаф Амбу қопи билан, системали ва шприцли инфузоматлар, 4 донадан кам бўлмаслиги лозим (гематология учун);\nгемодиализ аппарати тўплами, дезинфекция эритмалари учун кювет (2донадан кам бўлмаслиги лозим), сийдик чиқариш катетери (2донадан кам бўлмаслиги лозим), корнцанг(2 донадан кам бўлмаслиги лозим), қайчи (2 донадан кам бўлмаслиги лозим), пинцет (2 донадан кам бўлмаслиги лозим), зонд (2 донадан кам бўлмаслиги лозим), цапка (2 донадан кам бўлмаслиги лозим), буйраксимон латок (2 донадан кам бўлмаслиги лозим), (нефрология учун- гемодиализ хизмати ташкил этилганда);\nVII боб. Педиатрия, болалар кардиологияси ва ревматологияси,\nболалар эндокринологияси, болалар неврологияси, болалар аллергология -иммунологияси, болалар гастроэнтерологияси, болалар нефрологияси,\n11. Маслаҳат, диагностика, консерватив даволашдан иборат бўлган амбулатор типдаги тиббиёт ташкилотида:\nболалар тарозиси ва бўй ўлчагичи (педиатрия, болалар эндокринологияси учун);\nпикфлоуметр, портатив спирометр, пульсоксиметр, ультратовушли ингалятор (болалар пульмонология учун);\n12. Маслаҳат, диагностика, консерватив даволашдан иборат бўлган стационар типдаги тиббиёт ташкилотида:\nкўп функцияли кровать электр приводлар билан уланган,тревога сигналини босиш, тиббиёт ходимини чақириш ва бошқа шошилинч ҳолатлар учун;\nVIII боб. Диагностик ва даволаш-операцияли эндоскопия.\n13. Амбулатор типдаги тиббиёт ташкилотида:\nа) қуйидагилар эзофагогастродуоденоскопия диагностикаси бўйича:\nбемор учун подставкали стол (боғлов ёки операция учун);\nбиопсия учун қисқич(2 донадан кам бўлмаслиги лозим);\nускуна каналини тозалаш учун четка;\nмуштук(2 донадан кам бўлмаслиги лозим);\nёритқич манбаига 15V/150W галогенли лампа (5-10 дона);\nб) қуйидагилар колонофиброскопия ёки ректоросигмоскопия бўйича:\nшошилинч тиббий ёрдам кўрсатишда фойдаланиладиган дори воситалари ва тиббиёт анжомлари билан таъминланган шкаф;\nбиопсия учун қисқич (2 донадан кам бўлмаслиги лозим);\nцитология учун четка;\n14. Стационар типдаги тиббиёт ташкилотида:\nбикс (5 донадан кам бўлмаслиги лозим);\nэзофагогастродуоденофиброскоп анжомлари билан;\nёт жинсларни олиб ташлашга мўлжалланган тишсимон қисқич (2 донадан кам бўлмаслиги лозим);\nдиатермик илмоқ (2 донадан кам бўлмаслиги лозим);\nб) қуйидагаилар колонофиброскопия ёки ректоросигмоскопия бўйича:\nбемор учун подставкали стол (боғлов ёкиоперация учун);\nмуолажа ва операция ўтказиладиган хонада стационар ҳолатдаги бактериоцидли чироқ;\nпалаталар учун қўчма бактериацидли чироқ;\nколонофиброскоп (ректороманоскоп) анжомлари билан;\nёт жинсларни олиб ташлаш учун қисқич (2 донадан кам бўлмаслиги лозим);\nбиопсия учун қисгич(2 донадан кам бўлмаслиги лозим);\nэндоскоп учун ёритқич манбаси;\nв) қуйидагилар бронхофиброскопия (наркозли бронхоскопия) бўйича:\nхоналар учун қўчма бактериацидли чироқ;\nювиш учун трубка(2 донадан кам бўлмаслиги лозим);\nIХ боб. Оториноларингология.\n15. Маслаҳат, диагностика, консерватив даволашдан иборат бўлган амбулатор типдаги тиббиёт ташкилотида:\nкатталар учун бурун ойнаси (10донадан кам бўлмаслиги лозим);\nхиқилдоқ ойнаси (4 донадан кам бўлмаслиги лозим);\nшпатель(10донадан кам бўлмаслиги лозим);\nҳар хил ўлчамдаги қулоқ воронкалари(8донадан кам бўлмаслиги лозим);\nзондлар (қулоқ вабурун учун);\nлакуналарни ювиш учун канюля(10донадан кам бўлмаслиги лозим);\nбуйраксимон лоток (2 донадан кам бўлмаслиги лозим);\n16. Маслаҳат, диагностика, консерватив ва оператив даволашдан иборат бўлган амбулатор типдаги тиббиёт ташкилотида:\nмуолажава операция ўтказиладиган хонада стационар ҳолатдаги бактериоцидли чироқ;\nкатталар учунбурун ойнаси (10донадан кам бўлмаслиги лозим);\nкенгайтирувчи бурун ойнаси(10донадан кам бўлмаслиги лозим);\nхиқилдоқ ойнаси (2 донадан кам бўлмаслиги лозим);\nхирургик пинцет (2 донадан кам бўлмаслиги лозим);\nқулоқнинг найзасимон пинцети(2 донадан кам бўлмаслиги лозим);\nҳар хил ўлчамдаги қулоқ воронкалари(8 донадан кам бўлмаслиги лозим);\nбурун учун тугмасимон зонд(2 донадан кам бўлмаслиги лозим );\nатикзонди (2 донадан кам бўлмаслиги лозим);\nқайирилган корцанг ёки тампонлар учун қисқич(2 донадан кам бўлмаслиги лозим);\nқулоқ учун қайирилган корнцанг;\nқон тўхтатувчи қисқич(3 донадан кам бўлмаслиги лозим);\nқон тўхтатувчи узун қисқич (2 донадан кам бўлмаслиги лозим);\nбодамча безлари учун қисқичёки Кохер қисқичи(2 донадан кам бўлмаслиги лозим);\nқайчи(2 донадан кам бўлмаслиги лозим);\nёнга қайирилган қайчи;\nҳар хил ўлчамдаги конхотом;\nтўмтоқ илгак(2 донадан кам бўлмаслиги лозим);\nбир марта ишлатиладиганўткир учли скальпель(10 донадан кам бўлмаслиги лозим);\nцапка (4 донадан кам бўлмаслиги лозим);\nхиқилдоқ учун илгак;\nхиқилдоқ учун пичоқ;\n17. Маслаҳат, диагностика, консерватив ва оператив даволашдан иборат бўлган стационар типдаги тиббиёт ташкилотида:\nкатталар учун бурун ойнаси (10 донадан кам бўлмаслиги лозим);\nкенгайтирувчи бурун ойнаси(2 донадан кам бўлмаслиги лозим);\nхирургия пинцети(2 донадан кам бўлмаслиги лозим);\nҳар хил ўлчамдаги қулоқ воронкалари(8 донадан донадан кам бўлмаслиги лозим);\nтугмасимон бурун зондлари(2 донадан кам бўлмаслиги лозим);\nатикзонд (2 донадан кам бўлмаслиги лозим);\nқайрилган корцанг ёки тампонлар учун қисқич(2 донадан кам бўлмаслиги лозим);\nузун қон тўхтатувчи қисқич(2 донадан кам бўлмаслиги лозим);\nбодамча безлари учун қисқичёки Кохер қисқичи (2 донадан кам бўлмаслиги лозим);\nқулоқ учун конхотом турли хил;\nтўмтоқ илгак(2 донадан кам бўлмаслиги лозим бурун учун;\nбир марта ишлатиладиганўткир учли скальпель (10 донадан кам бўлмаслиги лозим);\nцапка (3 донадан кам бўлмаслиги лозим);\nшпатель (10 донадан кам бўлмаслиги лозим);\nXбоб. Офтальмология ва болалар офтальмологияси.\n18. Маслаҳат, диагностика ва консерватив даволашдан иборат бўлган амбулатор типдаги тиббиёт ташкилотида:\nмуолажа ўтказиладиган хонада стационар ҳолатдаги бактериацидли чироқ;\nбикс (2 дона донадан кам бўлмаслиги лозим);\nкўз ёши каналчасини ювиш учун шприц-канюля(10 донадан кам бўлмаслиги лозим);\nқовоқ кўтаргич (2 донадан кам бўлмаслиги лозим);\n19. Маслаҳат, диагностика, консерватив ва оператив даволашдан иборат бўлган амбулатор типдаги тиббиёт ташкилотида:\n20. Маслаҳат ва диагностика (кўз коррекцияси, кўзойнак ва линза танлаш)дан иборат бўлган амбулатор типдаги тиббиёт ташкилотида:\nкўз босимини ўлчаш танометири;\n21. Маслаҳат, диагностика, консерватив ва оператив даволашдан иборат бўлган стационар типдаги тиббиёт ташкилотида:\nкўз ёши каналчаси учун зонд (10 донадан кам бўлмаслиги лозим);\nкўз ёши каналчасини ювиш учун шприц-канюля (10 донадан кам бўлмаслиги лозим);\nXIбоб. Урология ва болалар урологияси.\n22. Маслаҳат, диагностика ва консерватив даволашдан иборат бўлган амбулатор типдаги тиббиёт ташкилотида:\nурологик кресло 1дона;\nбикс учун таглик;\nшпатель (4 донадан кам бўлмаслиги лозим);\nсийдик чиқариш катетери (2 донадан кам бўлмаслиги лозим);\nкорнцанг (2 донадан кам бўлмаслиги лозим);\nқайчи (2 донадан кам бўлмаслиги лозим);\nпинцет (2 донадан кам бўлмаслиги лозим а);\nзонд (2 донадан кам\n1 Тиббий ихтисослашувнинг тегишли турини амалга ошириш учун зарур бўлган моддий-техник база, асбоб-ускуналар ва бошқа техник воситалар, шу жумладан тиббий техникага энг кам талабларни тасдиқлаш. Соғлиқни сақлаш вазирининг Адлия вазирилигида давлат рўйхатидан ўтадиган буйруғи орқали тасдиқлаш 2017 йил 21 июль Соғлиқни сақлаш вазирлиги


Медовик торт тайёрлаш: рецепти, усуллари, сирлари, уй шароитида кандай пишириш керак тайёрлаш, пишириш рецепти\nVatanda.Com » Пазандалик » Ширинликлар » Медовик торт тайёрлаш: рецепти, усуллари, сирлари, уй шароитида кандай пишириш керак\nМедовик рецепти (медовий торт, рус. медовый торт – асалли торт) таҳминан 200 йил олдин, император Александр И нинг ошпази унинг ҳотини учун ажойиб ширинликлар тайёрлаганида пайдо бўлган. Кулинарнинг номи тариҳда сақланиб қолмаган, аммо русча медовик торти қандолатчилик санъати классикасига айланди. Хозирги кунда мазали асалли тортнинг жуда кўп рецептлари мавжуд, лекин даставвал мащур торт сметанадан тайёрланган кремли асалли коржлардан иборат эди. Хозирда медовик торти қандай тайёрланади?\nМЭДOВИК ҲАМИРИ УЧУН OДДИЙ РЭТСЭПТ\nХар бир уй бекасининг уй шароитида медовик тайёрлаш учун ўз рецепти бор, чунки ўз қўллари билан пиширилган торт, бўёқлар, консервантлар ва ҳушбўйлантиргич моддалар билан тўла фабрикат пишириқдан кўра анча яҳшироқдир. Шундоқ хам мазали бўлган асалли тортнинг таъмини сунъий равишда яна кучайтиришнинг нима кераги бор?\nҲамирни тайёрлаш учун сизга озгина суюқ асал (гул ёки жўканинг), туҳум, шакар, сариёғ (у маргарин билан алмаштирилмаслиги керак), ун ва қабартма (разрыхлитель) керак.\nДаставвал, сув хаммомида асал, шакар ва сариёғ эритилади, кейин уриб кўпиртирилган туҳум, қабартма ва озгина ун қўшилиб, барцахси миксер ёрдамида яҳшилаб аралаштирилади. Ҳамирни сув хаммомида аралаштириш, коржларни айниқса юмшоқ ва майин қилади. Аралашмани оловдан олгандан сўнг, ҳамир уни ёйиш мумкин бўлган холатгача олиб келинади ва кейин 40 дақиқага совутгичга қўйилади.\nМЕДOВИК ТOРТИ УЧУН КРЕМ ТАЙЁРЛАШ УСУЛИ\nАсалли торт учун крем оддий тайёрланади – сметана шакар билан кўпиртирилади, баъзан эса қуюлтирилган сут қўшилади. Сметана янги, совутилган ва юқори ёғ фоизига эга бўлиши керак, шунда крем янада хаводор ва майин чиқади. Суюқ сметана асосида тайёрланган кремлар торт коржларига мукаммал шимилади, аммо улар орасида крем қавати бўлмайди. Агар сметана суюқ бўлса, уни бир неча марта таҳланган марляга қуйиб, ортиқча суюқлиги чиқиб кетиши учун 3 соатга осиб қўйинг. Сметана қуюқлашади ва мукаммал равишда кўпиради.\nАгар шакар ўрнига шакар кукуни ишлатилса, кремнинг текстураси янада ёқимли бўлади, шакар доналари эса тишлар орасида ғичирламайди. Кремга кокос бўлакчалари, ёнғоқ, мураббо, повидло, майдаланган мевалар, бироз апелсин ёки лимон седраси, какао ёки шоколад қўшиш мумкин. Ушбу торт учун қайнатма крем хам жуда мос келади.\nАйтганча, медовик ёғли крем билан хам тайёрланади: бунинг учун юмшоқ сариёғ (ёғ миқдори камида 82,2%) қайнатма қуюлтирилган сут билан масса хажми кўтарилгунича 10-15 дақиқа давомида кўпиртирилади. Агар коржлар орасига навбатма-навбат турли ҳил кремлар суртсангиз, медовий торт ўзига ҳос таъмга эга бўлади, чунки қуюлтирилган сут ширини сметананинг бироз нордонлиги билан сусайтирилади ва асалли торт ўта ширин бўлиб кетмайди.\nМЕДOВИК УЧУН КOРЖЛАРНИ ҚАНДАЙ ТАЙЁРЛАШ КЕРАК\nСовутгичда тиндирилган ҳамир корж сонига қараб бўлакларга бўлинади ва хар бир бўлак юпқа айлана қилиб ёйилади. Қолган ҳамир бу пайтда салфетка ёки плёнка билан ёпилган бўлиши керак, акс холда у қуриб қолади. Oдатда стандарт рецептда таҳминан 7-10 та корж чиқади, уларни бир ҳил кесиш учун тарелка ёки бошқа шаклдан фойдаланиш мумкин.\nКоржлар бир неча жойларида санчқи билан тешилиб, печда 5-7 дақиқадан пишириб олинади. Пишганидан сўнг, тайёр корж четлари пичоқ билан кесилиб, корректсия қилинади, эътибор беринг, коржлар пишгачгина кесилганида силлиқ ва текис чиқади. Шундан сўнг, коржларга крем суртилади ва устидан қолган корж талқони, ёнғоқ ва шоколад сепилади. Тортга крем суртишда унинг ёнларини эсдан чиқарманг, улар хам яҳши намланиши ва юмшоқ бўлиши керак.\nҚАНДOЛАТЛАРДАН БИР НЕЧТА СИРЛАР\nҲамир учун гречка ва акатсиядан олинган асалдан фойдаланманг: бундай асалнинг ноёб таъми ва хидига қарамасдан, коржлар бироз аччиқ чиқади. Ҳамир қуюқлиги бир ҳил чиқиши учун асал суюқ бўлиши керак, шунинг учун шакарланиб қолган асални сувли хаммомда эритиб олиш тавсия этилади.\nҲамирни тайёрлашдан олдин, туҳумлар совутгичдан чиқариб қўйилиши керак – улар ҳона хароратида бўлиши зарур, ун хам енгил ва хаводор бўлиши учун эланган бўлиши талаб этилади. Ҳамир сув хаммомида аралаштирилганда, идишдаги сув кучли қайнамаслиги керак, балки озгина биқирлаб туриши керак, яъни олов паст бўлиши мақсадга мувофиқдир. Агар истеъмол содаси ўрнига қабартмадан фойдалансангиз, уни аралаштиришни оҳирида қўшинг. Баъзи уй бекалари содани ҳамирни тайёрлаш вақтида эмас, балки кўпиртириш вақтида туҳумларга қўшишни маслахат беришади, шунда улар хажми нисбатан тезроқ кўтарилади.\nЯна бир қимматли маслахат: медовик коржларини теришни бошлаганингизда, олдин идишга бироз крем суртинг ва ундан кейин устидан биринчи коржни қўйинг, шунда торт янада юмшоқроқ чиқади.\nУЙ ШАРOИТИДА КЛАССИК МЕДOВИК ПИШИРИШ: БOСҚИЧМА-БOСҚИЧ РЕЦЕПТ\nМедовик рецептини босқичма-босқич тайёрланишини кўриб чиқамиз. Бизнинг кўрсатмаларимиз билан бу қандолатчилик санъатини тезда ўрганиб оласиз.\nМасаллиқлар: туҳум – 3 дона, сариёғ – 50 г, шакар – 600 г (ҳамир ва крем учун 300 г дан), суюқ асал – 150 мл, сода – 1 чой қошиқ, ун – 500 г, сметана – 500 г.\n1. Каттароқ идишни сув билан тўлдиринг ва оловга қўйинг (сув хаммоми учун).\n2. Кичикроқ идишда туҳум билан шакарни бирлаштириб, кўпиргунига қадар яҳшилаб уринг.\n3. Кўпиртирилган туҳумга сариёғ, асал ва сода қўшинг.\n4. Идишни сув хаммомига қўйинг ва аралашманинг хажми икки марта ошгунича 15 дақиқа давомида аралаштириб туринг. Масса енгил ва хаводор бўлиши керак.\n5. 1 ош қошиқ ун солинг ва ун яҳшилаб аралашиб кетгунига қадар яна 3 дақиқа эзиб аралаштиринг.\n6. Идишни оловдан олинг ва қолган ун билан юмшоқ ва пластик ҳамир хосил бўлгунча яна аралаштиринг.\n7. Ҳамирни 8 та бўлакка бўлиб, озиқ-овқат плёнкасига ўранг ва музлатгичда ярим соатча қолдиринг.\n8. Хар бир бўлакни юпқа айлана бўлгунича ёйинг.\n9. Коржни пишириш қоғози билан ёпилган ва мойланган товага қўйинг. 180 °C да 3-5 дақиқада пишириб олинг.\n10. Коржлар четини кесиб ташланг ва уларни совутинг, чиққан қолдиқларини ушатинг.\n11. Сметана ва шакарни миксер билан аралаштириб, крем хосил қилинг.\n12. Коржлар орасига крем суртиб, тортни тера бошланг.\n13. Медовик устидан корж қолдиқлари майдаланганларини сепиб чиқинг.\n14. Тортни ҳона хароратида 1,5-2 соат ушлаб туринг, шунда у кремни шимиб олади, сўнг уни музлатгичда камида 8 соат давомида сақланг.\nКлассик медовикни шоколад ёки ёнғоқ бўлаклари билан безатиш ва кремга озгина майдаланган мева қўшиш мумкин. Тортни кўпроқ қилинг, чунки жуда тез еб қўйилади. Ёқимли иштаха!\nЯРИМ СOАТ ИЧИДА ТЕЗДА МЕДOВИК ТOРТИ ТАЙЁРЛАШ\nАгар вақт танқис бўлса, классик медовий торт тайёрлаш усулидан фарқли бўлган ушбу рецептдан фойдаланишингиз мумкин. Сиз 7-10 та корж эмас, балки битта бисквит пиширасиз, у эса кейинчалик бир нечта коржларга кесилади.\nБир стакан шакар билан 4 та туҳум оқини уриб кўпиртириб, кейин навбатма-навбат 4 та сариғини, 3 ош қошиқ асал, 1 чой қошиқ сирка билан сўндирилган сода ва 1,5 стакан ун қўшинг. Ҳамир қуюқ қаймоқдек бўлиши керак. Уни ёғланган товага солинг ва 170-180 °C хароратда ярим соат давомида пиширинг.\nТайёр бисквит баланд (таҳминан 10 см), йенгил ва хаводор бўлади. Уни 5 та коржга кесинг ва 400 мл қуюқ сметана ва 0.5 стакан кукун шакаридан тайёрланган крем суртиб, тера бошланг. Кремга бироз майиз ва ёнғоқ қўшинг, улар билан тортни ўзини хам безатинг, коржлар кремни шимиб олишига вақт беринг ва дастурҳонга тортинг.


13:40 / 18.02.2020 2731 pdf Ўқиш режими + -\nАраблар Қурайш лаҳжасини танлаб олиб, уни ўзларининг адабий тилларига айлантиришди. Айни пайтда, ўзлари бу лаҳжадан таъсирланганларидек, Қурайш лаҳжасига ҳам ўз таъсирларини ўтказишди. Бошқа тиллардаги каби таъсирланиш ва таъсир ўтказиш Қурайш тилида ҳам содир бўлди. Тилшунослик илмини ўрганадиган бўлсак, ушбу қонуният барча тилларга ҳам тааллуқли эканини кўрамиз. Зеро, бу ҳамма инсонларга хос хусусият ҳисобланади. Лекин барча қабилалар ўз хоҳишлари билан турли лаҳжалар ичидан Қурайш лаҳжасини танлаб олишларининг сабаби бу лаҳжанинг асоси бой, услуби гўзал, луғат бойлиги кўп, турли сўзларни турли бобларда дақиқ, гўзал, ажойиб таъбир қилишга энг имкониятли бўлганидан эди.\nШундай қилиб, китобатлар, таълифотлар, шеърлар ва хутбалар ёлғиз шу лаҳжада жорий бўла бошлади. Ҳатто қурайшлик бўлмаган шоирлар ҳам ўз она тилларини четлаб ўтиб, жумлалар тузиш ва нутқлар қилишда қурайш лаҳжаси хусусиятларидан фойдаланишга ошиқар эдилар. Қурайш лаҳжаси сайқал топгач, араб қабилаларининг луғатлари маълум маънода унинг таъсири остига тушиб қолган эди. Дарҳақиқат, Ислом зоҳир бўлгач, хос араблар наздида таъбир асбоби бўлган, кучли, танланган ва ўхшаши йўқ тилга тўқнаш келди. Бу тилнинг шомиллиги ва таъсир кучи очиқ-ойдин араб тилида Қуръон нозил бўлиши билан янада кучайди. Ушбу тил ўхшаши йўқ, танланган тил бўлди. Қурайш лаҳжаси Қуръон сабабли кучайган бўлса-да, Ислом ўзидан олдинги лаҳжаларнинг сақланиб қолишига ҳам тўсқинлик қилмади. Турли араб қабилалари ўз иқлимларига қайтишгач, фақат қурайш лаҳжасида эмас, ўзларининг лаҳжаларида сўзлашар, ўзига хос оҳанг ва лаҳжаларининг сифатларини намоён қилишарди.\nИбн Ҳишом шундай дейди:\n«Арабларнинг баъзилари бошқаларига шеър айтишар, барчалари ўзларига хос табиат тақозосида гаплашишар, шу сабабли айрим байтларнинг ривоятлари кўпайиб кетган эди».\nТўхтатишнинг имкони бўлмаган ушбу ҳолатнинг қаршисида Қуръони Карим арабларнинг хосларини ва фасоҳатлиларини Қуръонга ўхшаш ёки унинг бир оятига ўхшаш нарсани келтиришга чақирди. Бунда луғавий бирликни қарор топтириш мақсади ҳам бор эди. Шу билан бирга, оммага енгил бўлган етти қуръоний важҳда ўқиш жоизлигини эълон қилиб, қироатларда кенгчиликка, лаҳжаларни эътиборга олишга имкон берди. Оммани ўзлари учун осон ва енгил бўлган жорий тилдан бошқа лаҳжада нутқ қилишга мажбурламади.\nИбн Жазарий қуйидаги жумлаларни айтганда мана шуларни мулоҳаза қилган кўринади:\n«Қуръони Каримнинг етти ҳарфда ворид бўлиши ушбу умматга енгиллик учун ҳамда уларга осонликни хоҳлаб, шарафларини улуғлаб, кенглик, раҳмат қилиб, фазлларини хослаб, Ҳақнинг ҳабиби, халойиқнинг афзали, умматнинг Набийси соллаллоҳу алайҳи васалламнинг мақсадларига ижобат ўлароқ бўлгандир».\nИбн Жазарий буларни ўз сўзи билан кенгайтириб, шундай дейди:\n«Дарҳақиқат, анбиё алайҳимуссалом ўзларининг хос умматларига юборилган эдилар. Набий соллаллоҳу алайҳи васаллам эса халойиқнинг барчасига – қизил танлию қора танлисига, арабу ажамига мутлақ юборилдилар. Тилларида Қуръон нозил бўлган арабларнинг луғатлари тарқоқ ҳолда эди. Уларга бир лаҳжадан бошқасига ёки бир ҳарфдан бошқа ҳарфга ўтиш қийин кечар, балки гоҳида баъзилари таълим ва муолажа орқали ҳам бунга қодир бўлмас эдилар».\nУшбу лаҳжалар ихтилофи бўлмиш охирги важҳнинг аҳамияти баъзи уламоларни «етти ҳарф»ни лаҳжалар турида чегаралаб қўйишга олиб борди. Айрим уламолар эса аксинча, ушбу важҳни мутлақ унутдилар. Ибн Қутайбанинг гапига кўра, «Булар (лаҳжалардаги ихтилофлар) лафз ва маънода турланадиган ихтилофлардан эмас. Чунки талаффуздаги турлилик лафзни ўзликдан чиқариб юбормайди».\nЮқоридаги икки фикр ҳам ғулувдир. Юқорида ўтган олти важҳнинг аҳамияти еттинчи важҳнинг ўзи билан кифояланишга йўл бермайди. Шунингдек, баъзи товушларни талаффуз қилишдаги лаҳжалар ихтилофи саҳобалар орасида воқеъ бўлган ишдир. Балки, бу тилга олинган ихтилоф турларининг энг кучлиси бўлса, ажаб эмас. Шунинг учун ҳам бошқа важҳлар билан кифояланиш жоиз бўлмаганидек, лаҳжалар ихтилофини эсламай қўйиш ҳам тўғри эмас.\nОлдингиларнинг «етти важҳ» масаласидаги камчиликлари бизни алоҳида йўл тутишга, уларнинг барчасига хилоф қилишга ундайди. Биз бу масалада Абу Фазл Розийнинг мазҳабини ихтиёр қилмадик. Муҳаммад Абдулазим Зарқоний ўзининг «Манаҳилул-ирфан фи улумил-Қуръан» китобида ушбу мазҳабни Ибн Қутайба, Абулхойр ибн Жазарий, Қози Абу Бакр ибн Таййиб Боқиллонийнинг мазҳабларидан устун қўйган. Биз ушбу зикр қилиб ўтганларимизнинг мазҳабларини ҳам ихтиёр қилмадик. Абу Фазл Розийнинг мазҳабини олмаганимизнинг сабаби шуки, у киши «Ал-Лавоиҳ» номли китобида ҳарфлардаги ихтилоф важҳини мутлақо зикр қилмаган (мисол учун, «يَعْلَمُونَ» ва «تَعْلَمُونَ» кабиларни). Ваҳоланки, ҳарфларнинг ихтилофи у зикр қилиб ўтган бошқа олти важҳнинг бирортасига дохил бўлмайди. Сўнгра у феълларнинг мозий, музориъ, амр каби тусланишини алоҳида важҳ деб ҳисоблаган. Ваҳоланки, бу важҳ эъробдаги ихтилофлар важҳига дохил бўлади.\nҚолган уч мазҳабни ҳам олмаганимизнинг сабаби сифатида уларнинг барчаси амалий тарзда лаҳжалардаги ихтилоф важҳини эсламаганларини кўрсатиш кифоя. Уларнинг баъзилари лаҳжалар ихтилофини назарий жиҳатдан мудофаа қилган бўлсалар-да, лекин амалий жиҳатдан бу мавзуга тўхталмаганлар.\nБиз ушбу етти важҳни танлаб олар эканмиз, Қуръонни адо қилишда бу ихтилофларнинг барчаси топилади, демоқчимиз. Лекин бу билан битта калиманинг ўзида ушбу етти важҳ топилиши лозим, демаймиз. Гоҳо ҳар бир калимада бир, икки ёки ундан кўп важҳ топилиши мумкин. Ушбу ихтилофлардан бирининг юзага чиқиши етти важҳдан бирининг юзага чиқиши демакдир.\nБиз олдинги уламоларнинг фикрларини жамлаб, уларнинг орасини мувофиқлаштириб, ихтилофлар важҳини еттитага етказар эканмиз, бу еттилик кўпчилик айтган нарсадир. Қуръон Расулуллоҳ соллаллоҳу алайҳи васалламга етти ҳарфда нозил бўлганда, у зот саҳобаи киромларнинг орасида эдилар. Саҳобаларга у зотнинг ўзлари таълим берар ва ўргатардилар. Уларнинг кўпчилиги ўқиш-ёзишни билмайдиган уммий зотлар бўлиб, «етти ҳарф»дан кўзланган мақсадни белгилашга эҳтиёжлари йўқ эди. Энг муҳими, Қуръон жумлаларининг барчаси етти важҳдан ошиб кетмаслигини билишарди. Улар Расулуллоҳ соллаллоҳу алайҳи васаллам кўрсатган турли қироатларни амалий суратда адо қилар эдилар. Ана шу илм бизгача етиб келди. Биз эса Қуръоннинг етти ҳарфда нозил бўлганини матнлар орқали аниқ биламиз. Бироқ ушбу «етти ҳарф» айнан нима эканини фақат истинбот ва умумий далиллардан хулоса чиқариш орқалигина била оламиз.\n11:03 / 18.02.2020 1718\n16:05 / 18.02.2020 2914\n2845 05:00 / 23.01.2017\n21645 05:00 / 23.01.2017\n3406 15:10 / 07.01.2019\n1888 14:05 / 22.10.2019


Хусусан, истиқлол йилларида ишлаб чиқилиб, ҳаётга изчил татбиқ этилаётган Кадрлар тайёрлаш миллий дастури замон талабларига мос салоҳиятли мутахассисларнинг янги авлодини шакллантиришга хизмат қилаётир.\nМазкур жараёнда таълим мазмунини тубдан такомиллаштириш, соҳага илғор педагогик технологияларни кенг жорий этиш ҳамда ўқитувчи ва мураббийлар малакасини оширишга устувор аҳамият қаратилаётгани ўз самарасини бермоқда. Қолаверса, бугун биз, педагогларнинг меҳнати халқимиз эъзоз-эътиборида. Жамиятдаги мавқеимиз тобора юксалиб бораётир. Давлатимиз ғамхўрлигини ҳамиша, ҳар қадамда ҳис қилиб турибмиз. Албатта, бу кучимизга куч, ғайратимизга ғайрат қўшаяпти.\nЎз фаолиятим мисолида айтай. Ўттиз беш йилдирки, шу соҳада ишлаб, ёш авлод таълим-тарбиясига ҳисса қўшиб келаётганимдан фахрланаман. Аввалига умумтаълим мактабида келажагимиз эгаларига сабоқ берган бўлсам, эндиликда истиқлол шарофати билан ташкил қилинган замонавий таълим муассасаси — касб-ҳунар коллежи ўқитувчисиман. Кичик мутахассислар тайёрлаш йўлида бор билим ҳамда маҳоратимни ишга солаяпман.\nФаолиятим давомида хаёлимдан тез-тез “Кеча ким эдигу бугун ким бўлдик?” деган савол ўтади. Бундан 30-40 йил аввалги даврни эсласам, этим жимирлаб кетади. Шукрки, у кунлар ортда қолди. Бугунги коллежларимизни қаранг! Биносини кўрибоқ ҳайратга тушасиз. Кошонанинг ўзгинаси. Барча қулайлик, шарт-шароит муҳайё! Бу ердаги энг сўнгги русумдаги техникаю жиҳозларни айтмайсизми?! Собиқ тузум давридаги ҳунар-техника билим юртлари қаёқда-ю, бу замонавий таълим муассасаларимиз қаёқда?! Ўртада ер билан осмонча фарқ бор. Ҳозир мазкур коллежларни битираётган ёшларимиз уч-тўрттадан турдош касб эгаси бўлиб етишиб чиқмоқда. Икки-уч тилни билади. Қолаверса, бу ерда маънавият, миллий қадриятлар, инсонийлик сабоқларини олаяптилар.\nМана, бизнинг коллежимизда бошланғич таълим, мактабгача тарбия муассасалари учун мутахассислар тайёрланади. Айни кунда бу ерда таҳсил олаётган йигит-қизлар сони — 1020 нафар. Ўқувчиларнинг фан ва касб-ҳунар сир-синоатларини чуқур эгаллашлари учун етарли имкониятлар яратилган. Ўқитишнинг илғор технологияларидан фойдаланаётганимиз туфайли таълим сифати ва самарадорлиги ошиб бораяпти. Чунончи, ўзим дарсларни ноанъанавий усулда ўтишга алоҳида эътибор қаратаман. Бу йўналишдаги изланишларим ҳамкасбларим томонидан ҳам қўллаб-қувватланмоқда. Масалан, аввалги ўқув йилида “Куни узайтирилган гуруҳларда машғулот самарадорлигини оширишда ҳаракатли моделларнинг аҳамияти” мавзуидаги услубий ишим педагогика ва махсус фанлар кафедрасида кўриб чиқилиб, оммалаштириш учун тавсия қилинди. Машғулотлар чоғида қўғирчоқ театрини намойиш этиш бўйича очиқ дарсдаги тажрибамдан ҳам ҳамкасбларим самарали фойдаланишаяпти. Фаолиятим давомида дарс ўтиш билангина чекланиб қолмай, коллеж ижтимоий ҳаётида фаол қатнашиш, айниқса, ўқувчи қизлар тарбияси билан шуғулланиш, улар ўртасида маънавий-маърифий ишларни ташкил этишга ҳамиша вақт ажратаман. “Ораста қизлар” тўгарагида олиб бораётган машғулотларимда иштирок этаётган шогирдларим турли кўрик-танловларда фаол қатнашиб, фахрли ўринларни эгаллашаяпти. Масалан, Зуҳра Юнусова “Онам айтган аллалар”, Гулжаҳон Усубжонова “Наврўз ва маҳаллий қадриятлар” танловларининг вилоят босқичида совриндорлар қаторидан ўрин олишди.\nАлбатта, таълим тизимидаги муваффақиятлар давлатимиз томонидан яратиб берилаётган имкониятлар, қолаверса, соҳа ходимларининг касбига садоқати, фидойи меҳнати туфайли тобора мустаҳкамланаяпти. Буни, айниқса, педагоглар интилиш ва изланишлари муносиб баҳоланиб келинаётганида кўришимиз мумкин. Жумладан, истиқлолимизнинг 24 йиллик байрами арафасида мен ҳам Юртбошимиз Фармонига биноан, “Ўзбекистон Республикасида хизмат кўрсатган халқ таълими ходими” фахрий унвонига сазовор бўлдим. Бу мукофотни бутун жамоамиз, умуман, устоз ва мураббийлар меҳнатига берилган юксак баҳо, деб биламан. Зеро, рағбат — муваффақият калити. Бундай юксак ишонч эса зиммамизга янада залворли ва шарафли масъулият юклайди.\nКосонсой педагогика коллежининг махсус фан ўқитувчиси,\nМазкур рукндаги бошқа мақолалар: « Давлат ҳокимияти ва бошқаруви органлари фаолиятининг очиқлиги демократик жамият барпо этишнинг муҳим омилидир\tҚалбимиз гавҳари, кўзимиз нури »


Хитой ахборот агентликлари бугун тарқатган хабарга кўра, БМТнинг Маориф, Фан ва Маданият масалалари билан шуғулланувчи ташкилоти - ЮНЕСКО вакиллари яқинда мамлакатга сафар қилган.\nБМТ вакиллари қадимий Ипак Йўлига умумжаҳон маданий мероси мақомини бериш масаласини кўриб чиқиш мақсадида Хитойнинг шимоли-ғарбий қисмида жойлашган Гансу вилоятига борганлар.\nҚадимда Осиё ва Европани бир-бири билан боғлаб турган 7 минг километр узунликдаги Ипак Йўлининг 4 минг километри ҳозирги Хитой ҳудудларига тўғри келади. Ипак Йўлининг 1 минг 600 километри эса айнан Гансу вилоятидан ўтган. Хитой қадимий Ипак Йўлини умумжаҳон маданий ва табиий зиёратгоҳ рўйҳатига қўшишни сўраб 1994 йилда ЮНЕСКОга мурожаат қилган эди. Ҳозирда бу рўйҳатга дунёнинг 788та зиёратгоҳи киритилган ва улар халқаро ташкилотлар томонидан муҳофаза қилинади.


Дюла УРБАН (1938 йилда туғилган) ПИШЛОҚХЎРЛАР – Jahon adabiyoti\nДюла УРБАН (1938 йилда туғилган) ПИШЛОҚХЎРЛАР\nВенгриялик таниқли болалар ёзувчиси, сценарийнавис, режиссёр, актёр. У 1963 йили Прагадаги Карлов университетини тамомлаган. “Ҳаворанг кучукча” эртаги муаллифга катта шуҳрат келтиради. Ушбу асар асосида 1976 йил режиссёр Ефим Гамбург суратга олган мультфильм ҳам болажонларнинг севимли томошасига айланади.\nЖурналимиз ўқувчилари эътиборига ҳавола қилинаётган “Пишлоқхўрлар” пьесаси ҳам жаҳон болалар адабиётида эътироф қозонган асарлардан бўлиб, унда тимсоллар воситасида ғоят ибратли, эзгу ғоялар илгари сурилганки, айни жиҳати билан асар нафақат болалар, балки катта ёшдаги ўқувчиларни ҳам бефарқ қолдирмаслиги аниқ. Пьеса қаҳрамонлари оқ ва кулранг сичқонлар ўртасида адоват бор, бу эса худди инсоният орасида кенг тарқалган ирқчилик муносабатларини ёдга солади. Аммо уларнинг фарзандлари Шома ва Фружи бир-бирига кўнгил қўяди, муҳаббатнинг кучи боис бу икки сичқон тусини ўзгартиради, яъни Шома оқ, Фружи эса кулранг сичқонга айланади. Асар якунида Сеҳргар Мушук айтганидек, барча сичқонларни икки жиҳат бирлаштириб туради: биринчидан, уларнинг бари мушукдан қўрқади, иккинчидан, пишлоқни бирдек севишади. Демак, оқ ё қоралигидан қатъи назар барча сичқонлар ўзларининг “жамият”ида бир хил “мақом”га эга.


By Зубайр Исмоил on 02/19/2020 МАҚОЛАЛАР ҚАБРИСТОНГА ОИД ҲУКМЛАР\n84 – Жанозани тасвирга олиш\nОлдинроқ айтиб ўтганимиздек, Аллоҳ таоло ва Пайғамбаримиз саллаллоҳу алайҳи ва саллам охиратни эслаш, ўлимдан ибрат олиш, маййитлар ҳаққига дуо қилиш учун тобутга эргашиш ва қабрларни зиёрат қилишни жорий қилган. Бугун қалблари қотиб кетган, шайтон уларга қилмишларини зийнатлаб қўйган шундай одамлар пайдо бўлдики, жанозага қатнашар эканлар, қўлларидаги ҳар хил суратга олиш жиҳозлари, телефон камералари билан маййитни суратга оладилар. Маййитга жаноза ўқилаётган, қабрига тупроқ тортилаётган пайтда жанозага қатнашаётган кишиларни ибрат ва эсдалик учун тасвирга олишади.\nШайх Ибн Боз айтади: «Саҳиҳ ҳадис тўпламларида, муснад ва сунанларда Набий саллаллоҳу алайҳи ва салламдан ривоят қилинган талай ҳадислар жони бор бўлган ҳар қандай нарсани, хоҳ одам бўлсин, хоҳ бошқа нарса бўлсин, тасвирлаш ҳаромлиги, сурат чизилган пардалар олиб ташланиши, мусаввирлар лаънатланган кимсалар экани, улар қиёматда энг қаттиқ азобланадиган кишилар бўлишига далолат қилади. Бухорий ва Муслим «саҳиҳ»ларида Абу Ҳурайра разияллоҳу анҳудан ривоят қилган ҳадисда Расулуллоҳ саллаллоҳу алайҳи ва саллам айтадилар: «Аллоҳ таоло дейди: “Мени яратишимга ўхшатиб яратишга уринган кишидан кўра золимроқ ким бор?! (Қани, агар қўлларидан келса), битта дон, битта зарра ёки битта арпа донасини яратсинлар-чи?!”» Ҳадис лафзи Муслимники.\nИбн Масъуд разияллоҳу анҳудан ривоят қилинган ҳадисда эса Расулуллоҳ саллаллоҳу алайҳи ва саллам: «Қиёмат куни энг қаттиқ азобланадиган кишилар мусаввирлардир», деганлар.\nЯна «саҳиҳайн»да Ибн Умар разияллоҳу анҳумодан ривоят қилинган ҳадисда Расулуллоҳ саллаллоҳу алайҳи ва саллам бундай деганлар: «Мана бу суратларни чизаётганлар қиёмат куни азобланадилар. Уларга: “Чизган нарсаларингни тирилтиринглар-чи?!” дейилади». Ҳадис лафзи Бухорийга оид.\nБухорий «Саҳиҳ»да Абу Жуҳайфа разияллоҳу анҳудан ривоят қилган ҳадисда айтилади: «Набий саллаллоҳу алайҳи ва саллам қон ва ит сотишдан келган пулдан ҳамда фоҳишалик билан топилган даромаддан қайтардилар. Шунингдек, вашм (татуировка) қилувчи ёки вашм қилдирувчи аёл (ва эркак)ни, рибо олувчи ёки рибо берувчини ва мусаввирларни лаънатладилар».\nИбн Аббос разияллоҳу анҳумодан ривоят қилинади: «Расулуллоҳ саллаллоҳу алайҳи ва салламнинг бундай деганларини эшитдим: “Ким дунёда бирон сурат яратса, (қиёмат кунида) унга руҳ пуркашга буюрилади. Бироқ руҳ пуркашга қодир бўлмайди”».\nМуслим Саид ибн Абул-Ҳасандан нақл қилади: «Бир киши Ибн Аббос разияллоҳу анҳумо ҳузурига келиб: “Мен мана бу суратларни чизган кишиман, булар тўғрисида менга йўл кўрсатинг”, деди. Шунда Ибн Аббос унга: “Менга яқинроқ кел”, деди. Киши яқинлашди. Сўнг унга яна: “Менга яқинроқ кел”, деди. Киши янада яқин келди, ҳатто Ибн Аббос қўлини унинг бошига қўйиб бундай деди: “Мен сенга Расулуллоҳ саллаллоҳу алайҳи ва салламдан эшитганимни хабар бераман. Расулуллоҳ саллаллоҳу алайҳи ва саллам бундай деганларини эшитганман: «Барча мусаввирлар дўзахдадирлар. Улар яратган ҳар бир сурат учун биттадан жон яратилади ва улар бу жонлар билан жаҳаннамда азобланадилар»”. Кейин Ибн Аббос: “Агар бу ишдан тийила олмасанг, дарахт ва шу каби жонсиз нарсалар суратини чизгин”, деди».\nОйша разияллоҳу анҳодан ривоят қилинади: «Расулуллоҳ саллаллоҳу алайҳи ва саллам олдимга кирдилар. Мен токчамга нафис парда тўсиб қўйган эдим. Унда суратлар бор эди. У зот уни кўришлари билан юлиб олдилар ва ранглари ўзгариб: “Эй Ойша! Аллоҳнинг ҳузурида қиёмат куни энг ашаддий азобга учрайдиганлар Аллоҳнинг яратганига ўхшатишга уринганлардир”, дедилар». Ойша онамиз айтади: «Шунда биз уни бўлиб, битта ёки иккита ёстиқ қилиб олдик».\nҚосим ибн Муҳаммад яна бир ҳадисни Ойша разияллоҳу анҳодан қуйидагича ривоят қилади: «Мен суратлари бор ёстиқча сотиб олган эдим. Расулуллоҳ саллаллоҳу алайҳи ва саллам уни кўргач, эшик олдида туриб қолдилар, ичкарига кирмадилар. Юзларида норозилик пайқадим. “Эй Аллоҳнинг Расули, Аллоҳга ва Расули саллаллоҳу алайҳи ва салламга тавба қиламан! Нима гуноҳ қилдим?” дедим. Расулуллоҳ саллаллоҳу алайҳи ва саллам: “Бу ёстиқча қаердан келди?” дедилар. “Уни сиз учун, унда ўтиришингиз ва уни ёстиқ қилиб тутишингиз учун сотиб олдим”, дедим. Расулуллоҳ саллаллоҳу алайҳи ва саллам: “Албатта, ушбу суратлар эгалари қиёмат куни азобланадилар. Уларга: «Яратган нарсаларингизни тирилтиринг!» дейилади”, дедилар ва: “Суратлар бор уйга фаришталар кирмайди”, деб айтдилар».\nМуслим Абул-Ҳайёж ал-Асадийдан келтирган ҳадисда у айтади: «Али разияллоҳу анҳу менга бундай деди: “Расулуллоҳ саллаллоҳу алайҳи ва саллам мени юборган иш учун сени юбормоқчиман: бирор суратни қолдирмай ўчирасан, бирор кўтарилган қабрни қўймай текислайсан…”».\nБу бобда биз зикр қилмаган бошқа ҳадислар кўп. Юқорида келтирилган ҳамда шу маънодаги бошқа ҳадислар очиқ-ойдин далолат қиладики, жонли нарсаларни тасвирлаш ҳаром ва унга дўзах ваъда қилинган гуноҳи кабиралардан саналади. Бу ҳукм тасвирнинг барча тури учун бирдек тааллуқли, сурат сояли (ҳайкал шаклида) бўладими, соясизми, фарқи йўқ. Тасвир деворда бўладими, парда, кўйлак, ойна, қоғоз ё бошқа нарсада бўладими, ҳукми бир. Чунки Набий саллаллоҳу алайҳи ва саллам сояли билан соясиз ўртасини ёки пардада бўлган сурат билан бошқа нарсада бўлган сурат орасини ажратмадилар. Балки мусаввирни лаънатладилар, қиёмат куни энг қаттиқ азоб мусаввирларга бўлиши ва барча мусаввирлар дўзахда экани хабарини бердилар. Буни мутлақ айтдилар, ниманидир истисно қилмадилар».\n«Доимий фатво қўмитаси» айтади: «Мусаввирлар лаънатлангани, уларга охиратда азоб ваъда қилингани ҳақида далиллар келган бўлса-да, сурати олинишига рози бўлган кимса ҳам ана шу ҳукм остига киради. Аллоҳ таоло айтади: “(Эй мўминлар, Раббингиз) китобида сизларга нозил қилдики, агар сизлар Аллоҳнинг оятларига кофир бўлинаётганини ва уларни масхара қилинаётганини эшитсангиз, ўша (кофирлар ва масхараловчи)лар билан то улар (куфр ва истеҳзо сўзидан) бошқа сўзга ўтмагунларича бирга ўтирмангиз. Агар (ана шу ҳолатларида улар билан бирга ўтирсангиз,) сизлар ҳам улар кабидирсиз. Албатта, Аллоҳ таоло мунофиқ ва кофирларнинг ҳаммасини жаҳаннам ўтига жамлагай” (Нисо, 140).\nАллоҳ таоло Самуд қавми қиссасида айтади: “Самуд (қабиласи) итоатсизликнинг чўққисига чиқиш билан (ўз Пайғамбарини) ёлғончига чиқарди. Улар ичидаги (қабиланинг) энг бадбахт кимсаси (туяни сўйиш учун) қўзғалди. Шунда Аллоҳнинг пайғамбари (Солиҳ алайҳиссалом) уларга: «Туяга (бирон ёмонлик етказишдан), суғорилишига (тўсқинлик қилиб, тажовуз қилишдан) ҳазир бўлинглар», деб айтди. Улар пайғамбарни ёлғончига чиқардилар ва туяни сўйиб юбордилар. Шундан сўнг Раббилари уларнинг устига жиноятлари сабабли (азоб-уқубатни) ёпиб, тўнкариб қўйди ва (азобни уларнинг барчасига) баробар қилди. Аллоҳ (таоло уларга туширган шиддатли азоб-уқубатининг) жавобгарлигидан қўрқмайди” (Шамс, 11–15). Абдулвоҳид ибн Зайд айтади: “Ҳасан Басрийдан: «Эй Абу Саид, Абул-Муҳаллаб фитнасига аралашмаган, бироқ қалби билан унга рози бўлган одам ҳақида нима дейсиз?» деб сўрадим. У киши: «Эй жиян, (Солиҳ алайҳиссалом) туясини неча киши сўйган эди?» деб сўради. «Бир киши», деб жавоб бердим. Шунда Ҳасан: «Мана шу розиликлари ва мойилликлари сабабидан бутун қавм ҳалок бўлиб кетмадими?!» деди”. Имом Аҳмад «аз-Зуҳд» китобида ривоят қилган.\nБир ишга рози бўлган одам ўша ишни қилган одам билан баробар эканига мазкур икки оят далил бўлади».\nИлова: Фотоаппарат ёки видео камера воситасида суратга тушиш ҳадисда лаънатланган мусаввирлик остига кириш ёки кирмаслиги ижтиҳодий масала бўлиб, бу борада замондош уламоларимизнинг ихтилофи бор. Ибн Боз ва Албоний каби баъзи машойихларимиз (Аллоҳ барчаларини Ўз раҳматига олсин) юқорида зикр қилинган ҳадисларга таянган ҳолда бу ишни ҳаром дейишган. Бироқ тўғрироқ фикрга кўра, фотоаппарат ёки видео камера воситасида суратга тушиш мусаввирлик остига кирмайди. Чунки бу жиҳозлар объектни суратга олиши билан жонли нарсани қўл билан чизиш ўртасида катта фарқ бор. Юқоридаги ҳадисларда қўли билан чизадиган рассом ва мусаввирлар ҳамда ҳайкалтарошлар назарда тутилган. Шунга биноан, фотоаппарат, видео камера ёки қўл телефонлари воситасида суратга олиш ва тушиш жоиз. Бугун телевидения орқали дарс бераётган барча замондош уламолар бу ишни жоиз дейишган. Шайх Ибн Усаймин раҳимаҳуллоҳ ҳам шу фикрни тўғри деб билган. Жанозада суратга олиш эса кишининг қалби қотганини кўсатадиган очиқ белгилардандир, валлоҳу аълам. (Тарж.)\n Бухорий (7559) ва Муслим (2111) ривояти.\n Бухорий (5950) ва Муслим (2109) ривояти.\n Бухорий (5951) ва Муслим (2108) ривояти.\n Бухорий ривояти, 5962.\n Бухорий (5963) ва Муслим (2110) ривояти.\n Муслим ривояти, 2110.\n Муслим ривояти, 2107.\n Бухорий (2105) ва Муслим (2107) ривояти.\n Муслим ривояти, 969.\n Шайх Ибн Боз раҳимаҳуллоҳ. «Мажмуъ ал-фатово», 4/210-222.\n «Фатово ал-лажна ад-доима лил-ифто», 1/678-679, 222-фатвонинг 3-саволи, биринчи тўплам.\nAvvalgi maqolaДард ва даво (74): Гуноҳнинг касофати (33) Ғазаб ва шаҳват\nKeyingi maqola Эй иймон келтирганлар (34): Аллоҳдан қўрқиш, Унга яқин бўлиш йўлларини излаш


Пятница, 23 Май 2014 11:31\nТошқин келтирган зарар\nБолқон давлатларида рўй берган сув тошқинлари улар иқтисодиётига миллиардлаб евро миқдорида зарар етказди, дейилади “Евроньюс” телеканали хабарида.\nМасалан, Босния ва Герцеговина ҳудудининг 40 фоизида тиклаш ишларини амалга оширишга тўғри келади. Табиий офат туфайли ушбу мамлакат инфратузилмаси, қишлоқ хўжалиги соҳаси ҳамда тураржой бинолари жиддий зиён кўрди. Икки мингдан ортиқ кўчкилар содир бўлди. Сербияда эса сув тошқинлари 3,5 минг километрдан зиёд автомобиль йўлларини фойдаланишга яроқсиз аҳволга келтирди. Темир йўлларнинг ҳам 30 фоиз қисми ишдан чиқди.\nПятница, 23 Май 2014 11:30\nАстрономлар 23-25 май кунлари самода охирги ўн тўрт йил ичидаги энг йирик метеорит ёмғири кузатилишини маълум қилишди.\nУшбу табиат ҳодисаси, айниқса, 24 майда фаол кузатилади. Яъни мазкур санада дунёнинг турли нуқталарида соатига 200 тагача метеоритни кўриш мумкин. Мутахассисларнинг қўшимча қилишича, бу галги “юлдузлар қулаши” охирги 250 йилдаги энг ёрқини ҳам бўлади.\nБиринчи чоракда Европада автомобиллар савдоси ўтган йилнинг шу давридагига нисбатан 7,4 фоиз ошди.\nБундай ижобий ҳолат апрелда ҳам давом этди. Хусусан, ушбу ойда Европа Иттифоқига аъзо давлатларда савдо ҳажми 2013 йилдаги натижалар билан қиёслаганда, 4,6 фоиз ўсган. Бунда Италия, Франция, Буюк Британия ҳамда Испаниянинг сезиларли улуши бор. Ўтган ойда, айниқса, Португалияда енгил автомобилларга бўлган талабнинг бирданига 53,1 фоиз ортгани кўпчилик учун кутилмаган янгилик сифатида баҳоланмоқда.\nПятница, 23 Май 2014 11:29\nИнтернетдан фойдаланувчиларга теле ва видео хизматлар кўрсатувчи “Netflix” (АҚШ) компанияси Европа бозорини ҳам эгалламоқчи.\nГап шундаки, мазкур провайдер тез орада Германия, Франция, Австрия, Швейцария, Бельгия ҳамда Люксембург мамлакатлари аҳолиси учун обунани йўлга қўйиш ниятида. “Netflix” шу пайтгача “кўҳна қитъа”да Скандинавия, Бирлашган Қироллик давлатлари ва Голландияда ўз хизматларини жорий этган эди.\nАҚШ компанияси айни пайтда қарийб 48 миллион абонентга эга. “Netflix” Европада қамровини кенгайтирса, “Amazon.com” интернет-сервиси ва “Canal Plus” телеканали билан рақобатлашишига тўғри келади.\nОққуш парвозидек мафтункор\nБадиий гимнастиканинг таърифи шу ифодада мужассам, деб айтсам, муболаға бўлмас. Болалигимда телевизор орқали гимнастикачи қизларнинг оққушдек ҳаракатларини илк бор кузатганимда, уларга чин дилдан ҳавас қилган эдим. Келгусида мен ҳам улар даврасига қўшиламан, дея кўнглимга туккандим.\nПятница, 23 Май 2014 11:25\nМумтоз анъаналар илҳоми\nИлк марта улкан дарахтнинг тасвирини оппоқ қоғозга қайта-қайта солганимни яхши эслайман. Энди ўйласам, она-табиатга шайдолик қўлимга қалам тутқазган экан. Бу ихлос бора-бора кенг далалар ва даштликларни қамраб олдики, уларда қўнғироғини жаранглатиб, вазмин қадам ташлаётган туялар карвони ижодий ишларимнинг илҳомчиси бўлиб қолди.\nПятница, 23 Май 2014 11:23\nНон таъми меҳрдан\nБу йил Андижон молия-иқтисодиёт коллежини “Бухгалтерия ҳисоби ва аудит” йўналиши бўйича тамомлайман. Ёшларга берилаётган эътибор туфайли тақдирим истиқболларини ҳозирданоқ белгилаб олдим. “Камолот” ёшлар ижтимоий ҳаракати томонидан анъанавий тарзда ўтказиб келинаётган “Менинг бизнес ғоям” танловида қатнашиб, вилоят босқичида ғолиблар сафидан ўрин эгалладим.\nПятница, 23 Май 2014 11:19\nТил билганга олам чароғон\nКиши ниманики орзу қилса ва шу йўлда астойдил ҳаракат қилса, албатта, мақсадига эришади. Ўзимдан мисол, ёшлигимда сўлим шаҳримизда, қолаверса, ойнаи жаҳон орқали дунёнинг турли бурчагидан жонажон Ўзбекистонимизни томоша қилиш учун келган бир гуруҳ меҳмонларни бошлаб, уларга бой тарихимиз ва санъатимиз тўғрисида сўзлаб бераётган таржимонларни кўриб, ҳавас қилардим.\nПятница, 23 Май 2014 11:18\nТабиат мулки ва инсон бурчи\nҲар йили “Биологик ранг-баранглик тўғрисида”ги Конвенцияни ратификация қилган давлатлар, жумладан, Ўзбекистонимизда ҳам 22 май — Халқаро биологик ранг-баранглик куни сифатида кенг нишонланади. Шу кунларда мазкур сана муносабати билан жойларда турли тадбирлар бўлиб ўтмоқда. Кеча пойтахтимизда Ўзбекистон Республикаси Табиатни муҳофаза қилиш давлат қўмитаси томонидан Глобал экологик жамғарманинг мамлакатимиздаги Кичик грантлар дастури, БМТ Тараққиёт дастури ваколатхонаси кўмагида ташкил этилган семинар ҳам ушбу экологик байрамга бағишланди.


Магнитогорскда мигрант 8 кишига вайроналар остидан чиқишга ёрдам берди - 06.01.2019, Sputnik Ўзбекистон\nАлан Абдуллаев ФВВ ходимлари келишидан олдин саккиз кишига вайроналар остидан чиқишга ёрдам берди. 06.01.2019, Sputnik Ўзбекистон\nАлан Абдуллаев ФВВ ходимлари келишидан олдин саккиз кишига вайроналар остидан чиқишга ёрдам берди.\nТОШКЕНТ, 6 янв — Sputnik. Ўзбекистонлик Алан Абдуллаев ФВВ ходимлари келишидан олдин саккиз кишига вайроналар остидан чиқишга ёрдам берди, деб хабар қилди "Комсомольская правда" нашри.\nХабарда айтилишича, 31 декабрь куни эрта тонгда Алан Абдуллаев намоз ўқишга тайёргарлик кўраётганди. Ўшанда, маҳаллий вақт билан соат 06:00лар атрофида турар жойда портлаш содир бўлди.\nЙигит дарҳол кийимларини ўзгартириб, кўчага югуриб чиққан.\nУ одамларни вайроналар остидан чиқариб олишни бошлаб, ёнаётган ва қулаши мумкин бўлган квартиралардан кишиларни чиқарган.\n“Саккиз кишига ёрдам бердик: икки инсонни ФВВ ходимларининг ёрдамисиз чиқариб олдик, болали аёл ва аёл ёнидаги киши, яна уч киши”, - деди Алан.\n“Мен одамларни топганимда, у ерда ёнғин юзага келганди. Мен ўта олмадим. Менга ўт ўчиргич беришди. Ўчириб, ичкарига кирдим, кимнидир тирик ҳолда топдим. Шундан кейин кириб-чиқишни бошладим. Бу бироз қўрқинчли эди, лекин мен ёрдам беришга ҳаракат қилдим”, - деб қўшимча қилди А.Абдуллаев.\nЭслатиб ўтамиз, 31 декабрь куни эрталаб соат 4 да Магнитогорскда маиший газ портлаши оқибатида ўн қаватли уйнинг подъездларидан бири қулаб тушди.\nФВВ қутқарув операциясини якунига етказди, вайрон бўлган бино уюмлари остидан қутқарувчилар 39 нафар қурбон жасадини олиб чиқдилар.